title: Punalakkiherttu

text: Punalakkiherttua tavataan Angolassa, Namibiassa ja Etelä-Afrikassa. Sitä on kuvattu yleisestä paikallisesti runsaslukuiseksi. Sen kannankehitys on laskeva, mutta lajin ei uskota olevan vielä vaarassa, joten se on luokiteltu elinvoimaiseksi.


title: Vaikertajaherttu

text: Vaikertajaherttu ("Cisticola lais") on herttujen heimoon kuuluva varpuslintu.


title: Vaikertajaherttu

text: Vaikertajaherttua tavataan Angolassa, Keniassa, Lesothossa, Malawissa, Mosambikissa, Etelä-Afrikassa, Swazimaassa, Tansaniassa, Ugandassa, Sambiassa ja Zimbabwessa. Sen on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Laji on luokiteltu elinvoimaiseksi.


title: Luhtaherttu

text: Luhtaherttu ("Cisticola galactotes") on herttujen heimoon kuuluva varpuslintu.


title: Luhtaherttu

text: Luhtaherttua tavataan laajalla alueella Saharan eteläpuolisessa Afrikassa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.


title: Sirkuttajaherttu

text: Sirkuttajaherttu ("Cisticola pipiens") on herttujen heimoon kuuluva varpuslintu.


title: Sirkuttajaherttu

text: Sirkuttajaherttua tavataan Angolassa, Botswanassa, Burundissa, Kongon demokraattisessa tasavallassa, Namibiassa, Tansaniassa, Sambiassa ja Zimbabwessa. Sen on kuvattu olevan yleinen, ja sen kannankehitys on vakaa. Laji on luokiteltu elinvoimaiseksi.


title: Papyrusherttu

text: Papyrusherttu ("Cisticola carruthersi") on herttujen heimoon kuuluva varpuslintu.


title: Papyrusherttu

text: Papyrusherttua tavataan Burundissa, Kongon demokraattisessa tasavallassa, Keniassa, Ruandassa, Tansaniassa ja Ugandassa. Sen on kuvattu olevan paikallisesti yleinen. Sen kannankehitys on laskeva, mutta laji on luokiteltu elinvoimaiseksi, koska sen ei uskota vielä olevan vaarassa.


title: Iranilainen keittiö

text: Iranilainen keittiö tunnetaan erityisesti maitotaloustuotteistaan sekä hapanta ja makeaa yhdistelevistä ruokalajeistaan. Jogurtti tuli muualla maailmassa tunnetuksi Iranin kautta, ja myös jäätelön ja halvan on arveltu olevan iranilaista alkuperää. Iranin ruokakulttuuri on saanut maan sijainnin vuoksi runsaasti vaikutteita etenkin idästä kuten Keski-Aasiasta, Intiasta ja Kiinasta.


title: Iranilainen keittiö

text: Iranin tavallisimpia maitotuotteita ovat tuore jogurtti, tuorejuusto, vedellä laimennettu jogurttijuoma "abdogh" sekä kuivattu jogurtti "kashk". Keitot ovat Iranissa suosittuja. Peruskeitto "ash" on sakeaa ja ruokaisaa, ja sitä tehdään palkokasveista ja yrteistä tai linsseistä. Vanhimpia iranilaisia keittoja on etenkin aamiaisena suosittu "gipa", johon käytetään lampaan pää, mahalaukku ja sorkat. Nuudelikeittoa ("ashe reshta") syödään joissain uskonnollisissa yhteyksissä sekä uuden vuoden alkaessa: siinä on nuudelien lisäksi papuja, kuivattua jogurttia ja mausteita.


title: Iranilainen keittiö

text: Iranilaiset syövät lihansa yleensä keitettynä ja tuoreiden tai kuivattujen hedelmien tai pähkinöiden kera. Lihapataa syödään makean riisin, jogurtin, kerman, manteleiden tai pähkinöiden kera. Riisi on muutenkin suosittua ruokaa etenkin Iranin pohjoisosissa, ja sitä tarjoillaan etelässäkin erityisesti vieraille. Suosittu riisiruoka on "pilav", johon lisätään vihanneksia, hedelmiä, lintua, lihaa tai pähkinöitä ja joka nautitaan voisulan ja mausteiden kanssa.


title: Iranilainen keittiö

text: Iranilainen ruoka ei ole erityisen tulista. Perusmausteina käytetään suolaa, pippuria, kurkumaa, tomaattipyreetä, kanelia ja ruusuvettä sekä myös korianteria, persiljaa, tilliä ja sarviapilaa. Granaattiomenan mehua ja siemeniä käytetään paljon ruoanlaitossa. Pohjois-Iranissa syödään paljon kalaa, etenkin isoa merisiikaa. Hapanta makua ruokiin saadaan esimerkiksi sitruunasta, limetistä, jogurtista, etikasta, pomeranssista, sumakista tai hedelmämehuista.


title: Iranilainen keittiö

text: Iranilainen aamiainen koostuu yksinkertaisimmillaan teestä, leivästä ja hedelmistä, mutta myös lampaanpäästä voidaan valmistaa aamiaista. Aterialla ei ole alku-, pää- ja jälkiruokia, vaan kaikki ruoat tarjoillaan yhtä aikaa. Lounaaseen kuuluu yleensä "cholav"-riisiruokaa sekä pataa tai kastiketta ("khoresht"), jossa on usein yrttejä ja lihaa sekä vuodenajasta riippuen vihanneksia tai hedelmiä. Papuja ja jogurttia käytetään runsaasti eri ruoissa. Yleinen illallisruoka on munakas "kuku".


title: Iranilainen keittiö

text: Juomaksi Iranissa nautitaan yleensä teetä; kahvia juodaan vain hautajaisissa ja vainajien muistojuhlissa. Viiniä Iranissa ei islamin ruokasäännösten johdosta käytetä.


title: Iranilainen keittiö

text: Makeat ruoat, kuten halva, keltainen vanukas "shole zard", jäädytetyt hedelmät, serbetit, hedelmäsiirapit, jäätelö ja siirapin kanssa syötävät nuudelit ovat Iranissa suosittuja.


title: Lampiherttu

text: Lampiherttu ("Cisticola tinniens") on herttujen heimoon kuuluva varpuslintu.


title: Lampiherttu

text: Lampiherttua tavataan Angolassa, Botswanassa, Kongon demokraattisessa tasavallassa, Keniassa, Lesothossa, Mosambikissa, Etelä-Afrikassa, Swazimaassa, Sambiassa ja Zimbabwessa. Lajia on kuvattu yleisestä runsaslukuiseksi, ja sen kannankehitys on vakaa. Laji on luokiteltu elinvoimaiseksi.


title: Hiroshiman rauhanpuisto

text: Hiroshiman rauhanpuisto () on osittain Unescon määrittämä puistoalue Hiroshimassa Japanissa. Rauhanpuisto pystytettiin toisen maailmansodan jälkeen 6. elokuuta vuonna 1945 kaupungin tuhonneen atomipommin muistoksi. Puiston syntyyn vaikutti suuresti Hiroshiman pormestari Shinzō Hamai, joka itsekin oli kokenut atomipommin räjähdyksen. Niin kutsuttu Atomikupoli eli Hiroshiman rauhanmuistomerkki ja pommituksen tähtäyspisteenä ollut Aioin silta kuuluvat rauhanpuistoon.


title: Kisho Yano

text: Kisho Yano (s. 5. huhtikuuta 1984 Hamamatsu Japani) on japanilainen jalkapalloilija. Yano pelaa keskikentällä oikeana laitapelaajana ja hänen nykyinen seuransa on Nagoya Grampus. Aiemmin hän on pelannut myös Albirex Niigatassa kahteen otteeseen (yhteensä 182 ottelua, 32 maalia) sekä Kashiwa Reysolin (39 ottelua, 4 maalia) ja SC Freiburgin (15 ottelua, 0 maalia) riveissä. Japanin jalkapallomaajoukkueessa 19 ottelua joissa viimeistellyt kaksi maalia. Hän oli mukana myös Japanin joukkueessa vuoden 2010 MM-kisoissa.


title: Daiki Iwamasa

text: Daiki Iwamasa (s. 30. tammikuuta 1982 Suō-Ōshima Japani) on japanilainen jalkapalloilija. Iwamasa on pelipaikaltaan keskuspuolustaja ja hän on pelannut vuodesta 2004 lähtien eli koko aikuisuransa ajan Kashima Antlersin riveissä Japanin pääsarjaa J. Leagueta. Liigan all-stars miehistöön hänet on valittu kolme kertaa, vuosina 2007, 2008 ja 2009. Japanin jalkapallomaajoukkueessa Iwamasa on ollut mukana vuodesta 2009 lähtien ja hän oli mukana myös Japanin joukkueessa vuoden 2010 MM-kisoissa.


title: Murtoviiva

text: Murtoviiva on geometriassa käyrä, joka koostuu peräkkäisten janojen ketjusta. Riippuen tarkastelutavasta voidaan ketjun ajatella syntyneen kahdella eri tavalla. Murtoviiva muodostuu pistejonosta, jossa kukin piste yhdistetään janalla toiseen pisteeseen. Pistet joko yhdistävät kaksi janaa toisiinsa tai päättävät murtoviivan ollen sen päätepiste. Sitten murtoviiva muodostuu janoista, jotka yhdistetään päätepisteistään toisiinsa siten, että päätepisteessä on yksi toinen jana tai murtoviiva päättyy siihen.


title: Murtoviiva

text: Murtoviivan janoja kutsutaan myös sivuiksi ja janojen välisiä pisteitä "kulmapisteiksi" tai kärjiksi.


title: Murtoviiva

text: Avoin murtoviiva alkaa ja päättyy, jolloin sillä on kaksi vapaata päätä eli päätepisteet. Avoin murtoviiva voi silti leikata itseään muodostaen silmukoita, mutta sillä ei kokonaisuutena katsota olevan ulko- ja sisäosaa.


title: Murtoviiva

text: Jana on yksinkertaisin avoin murtoviiva. Säännöllistä avointa murtoviivaa voidaan kutsua sik-sak-viivaksi tai sahalaidaksi, jos kärjissä on riittävän terävä kulma.


title: Murtoviiva

text: Suljettu murtoviiva muodostaa silmukan tai, jos se leikkaa itseään, useita silmukoita.


Sata kaikkien aikojen parasta rikosromaania on brittiläisen Crime Writers’ Associationin (CWA) vuonna 1990 kirjan muodossa julkaisema luettelo. Samanlaisen luettelon teki vuonna 1995 yhdysvaltalainen Mystery Writers of America (MWA).


title: Isoherttu

text: Isoherttu ("Cisticola robustus") on herttujen heimoon kuuluva varpuslintu.


title: Isoherttu

text: Isoherttua tavataan Angolassa, Burundissa, Eritreassa, Etelä-Sudanissa, Etiopiassa, Kamerunissa, Keniassa, Kongossa, Kongon demokraattisessa tasavallassa, Nigeriassa, Ruandassa, Sambiassa, Sudanissa, Tansaniassa ja Ugandassa. Sen on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Laji on luokiteltu elinvoimaiseksi.


title: Atsushi Yanagisawa

text: Atsushi Yanagisawa (s. 27. toukokuuta 1977 Kosugi Japani) on japanilainen jalkapalloilija. Pelipaikaltaan Yanagisawa oli hyökkääjä. Hän edusti Kashima Antlersia kahdesti (yhteensä 220 ottelua, 80 maalia), UC Sampdoriaa (15 ottelua), ACR Messinaa (29 ottelua), Kyoto Sanga FC:tä (85 ottelua, 21 maalia) sekä vuodesta 2011 Vegalta Sendaita.


title: Atsushi Yanagisawa

text: Japanin jalkapallomaajoukkueessa Yanagisawa pelasi vuosina 1998–2006 ja kuului Japanin joukkueeseen Sydneyn olympialaisissa 2000 sekä vuoden 2002 MM-kisoissa ja vuoden 2006 MM-kisoissa (kaksi ottelua).


title: FK Jablonec

text: FK Jablonec on jalkapalloseura Jablonec nad Nisoun kaupungista. Seura on perustettu 1945. Seura pelaa Tšekin korkeimmalla sarjatasolla Synot ligassa. Tšekin cupin Jablonec on voittanut kahdesti 1998 ja 2013.


title: Hyundai i20 WRC

text: Hyundai i20 WRC on korealaisen autonvalmistajan Hyundain ralliauto, joka teki debyyttinsä rallin MM-sarjassa kaudella 2014. Se perustuu Hyundai i20 -automalliin.


title: Hyundai i20 WRC

text: Edellisen kerran Hyundai kilpaili tehdastallina MM-tasolla kaudella 2003, jolloin autona oli Hyundai Accent WRC.


title: Hyundai i20 WRC

text: Vuonna 2013 auton testikuljettajina sen kehitystyössä toimivat Juho Hänninen, Chris Atkinson sekä Bryan Bouffier, joilla kaikilla oli myös kokemusta MM-ralleista edellisten kausien aikana. Mikko Hirvosen huhuttiin olevan lähellä sopimusta tallin kanssa. Lopulta Hirvonen ei kuitenkaan tehnyt sopimusta tallin kanssa, vaan testikolmikon lisäksi Hyundain autoja kaudella 2014 ajoivat Thierry Neuville ja Dani Sordo.


title: Hyundai i20 WRC

text: Ensimmäisen MM-rallivoiton Hyundai sai Neuvillen ajamana Saksan rallista 2014. Ykköstila oli uran ensimmäinen myös kuljettajalle ja kartanlukija Nicolas Gilsoulille.


title: Tulkkilan koulu

text: Tulkkilan koulu on Kokemäellä oleva alakoulu, jossa toimii luokat 1-6 sekä esiopetus. Kouluun kuuluu kaksi rakennusta.


title: David Nicholls

text: David Nicholls (s. 30. lokakuuta 1966) on englantilainen kirjailija ja käsikirjoittaja. Hän oli yksi suositun "Rimakauhua ja rakkautta" -televisiosarjan käsikirjoittajista.


title: David Nicholls

text: Nicholls kiinnostui näyttelemisestä jo nuorena ja oli mukana koulunäytelmissä. Hän pääsi Bristolin yliopistoon opiskelemaan englantia ja draamaa. Hän valmistui vuonna 1988. Valmistumisensa jälkeen hän muutti New Yorkiin opiskelemaan näyttelijäksi. Valmistuttuaan hän näytteli nimellä David Holdaway enimmäkseen sivuosia muun muassa Lontoon Royal National Theatressa.


title: David Nicholls

text: Vuonna 2003 ilmestyi Nichollsin ensimmäinen romaani "Kaikki peliin". Romaani on humoristinen kertomus nuoresta opiskelijapojasta Brianista, joka haluaa tehdä vaikutuksen unelmiensa naiseen ja ilmoittautuu televisiossa esitettävään yliopistojen tietokilpailuun.


title: David Nicholls

text: Nichollsin menestysteos "Sinä päivänä" ilmestyi vuonna 2009 (suomeksi vuonna 2011). Se oli tekijänsä kolmas romaani. Romaani kertoo 15. heinäkuuta 1988 toisensa tapaavista Emmasta ja Dexteristä ja seuraa heidän elämäänsä seuraavat kaksikymmentä vuotta. Teoksesta on tehty myös vuonna 2011 ilmestynyt elokuvasovitus, jonka pääosia näyttelivät Anne Hathaway ja Jim Sturgess.


title: David Nicholls

text: Kummassakin suomennetussa teoksessaan Nicholls kuvaa opiskeluelämää, oman tien etsimisen ja aikuistumisen vaikeutta ja brittiläisen yhteiskunnan luokkaeroja.


title: David Nicholls

text: Toinen romaani, nimeltään "The Understudy", ilmestyi vuonna 2005. Se on ilmestynyt suomeksi vuonna 2014 nimellä "Varamies". Teos kertoo näyttelijöistä ja teatterintekemisen vaikeudesta.


title: David Nicholls

text: Romaanin "Sinä päivänä" saama suurmenestys oli kirjailijalle itselleen taakka. Hän totesi poteneensa viisi vuotta valkoisen paperin kammoa. Uusi teos, romaani nimeltään "Yhtä matkaa" ilmestyi vuonna 2014. Se on kertomus viisikymppisestä Douglasista, joka yrittää ehkä liikaakin pelastaakseen avioliittonsa.


title: Kotkan valokuvakeskus

text: Kotkan valokuvakeskus yhdistys ry oli vuosina 2005–2018 toiminut alueellinen valokuvakeskus. Se järjesti näyttelyitä, yleisöluentoja, koulutustapahtumia ja kursseja. Tavoitteena oli esitellä nykyaikaista visuaalista kulttuuria ja valokuvaa monipuolisesti. Pääpaino oli suomalaisessa ja kansainvälisessä valokuvataiteessa. Kotkan Valokuvakeskus yhdistys ry:n perustivat 5. toukokuuta 2005 valokuvataiteilija Juha Metso, taidemaalari Timo Mähönen ja valokuvaaja Olli Haapio. Valokuvakeskus toimi Kotkansaarella arkkitehti Kaarlo Könösen suunnittelemassa rakennuksessa vuodelta 1927.


title: Kotkan valokuvakeskus

text: Keskus sulkee ovensa heinäkuun lopulla 2018 Kotkan Meripäivien jälkeen.


title: Kotkan valokuvakeskus

text: Keskuksen näkyvintä toimintaa oli näyttelyiden järjestäminen. Niiden vuotuinen lukumäärä oli vakiintunut noin 12 näyttelyn paikkeille. Näyttelyt järjestettiin keskuksen omissa galleriatiloissa. Gallerian lattiapinta-ala oli 180 neliömetriä, joka oli jakautunut kolmeen saliin. Jokaisen salin huonekorkeus on 3,8 metriä. Ripustusseinää on noin 80 metriä.


title: Kotkan valokuvakeskus

text: Keskuksen muuta toimintaa olivat luentotilaisuudet ja kurssit. Näitä keskus järjesti yhdessä Kymen kamerat ry:n ja Kotkan taiteilijaseuran kanssa.


title: Ajan tytär

text: Ajan tytär on vuonna 1951 julkaistu Josephine Teyn kirjoittama salapoliisiromaani. Teos jäi kirjoittajan viimeiseksi hänen elinaikanaan julkaistuksi kirjaksi. Kirja käsittelee nykyajan poliisin tutkimusta rikoksista, joita Englannin kuninkaan Rikhard III:n väitettiin tehneen. Romaanin nimi on lainaus Francis Baconilta: "Truth is the daughter of time, not of authority." ("Totuus on ajan tytär, ei auktoriteetin.")


title: Ajan tytär

text: Scotland Yardin komisario Alan Grant on joutunut sairaalaan katkaistuaan jalkansa. Pitkästyneenä hän kaipaa jotakin älyä vaativaa ajateltavaa. Hänen ystävänsä Marta Hallard ehdottaa, että hänen tulisi ottaa käsittelyyn jokin historiallinen tapaus. Koska Grant on erityisesti kiinnostunut ihmiskasvoista, Hallard tuo kuvia historiallisista henkilöistä, ja Grant kiinnostuukin heti Rikhard III:n muotokuvasta. Grant ylpeilee kyvyllään lukea henkilön olemuksesta, millainen henkilö on kyseessä. Rikhard näyttää hänen silmissään hellältä ja viisaalta mieheltä. Miksi historiankirjat kertovat Rikhard III olleen hirviö ja surmanneen veljensä kaksi poikaa tavoitellessaan Englannin kruunua?


title: Ajan tytär

text: Amerikkalaisen opiskelijan avustuksella Grant alkaa tutkia historiankirjojen ja lähteiden avulla Englannin historiaa Rikhard III:n ajalta ja erityisesti 1480-lukua. Hän tutkii Rikhardin elämää ja Towerin prinssien tapausta ja testaa teorioitaan lääkäreiden ja hoitajien kanssa. Tutkittuaan viikkoja historiallisia tietoja ja asiakirjoja hän rikostutkijana tulee siihen tulokseen, että Rikhard III:n maine hirviömäisenä kyttyräselkä-kuninkaana ja murhaajana on pelkkää Tudorien propagandaa Rikhardin mustaamiseksi.


title: Ajan tytär

text: Kirjassa esitetyt pääargumentit kuningas Rikhard III:n puolustukseksi:


title: Lara (osavaltio)

text: Lara () on Venezuelan osavaltio. Vuonna 2011 siellä oli noin 1,775 miljoonaa asukasta. Laran pääkaupunki on Barquisimeto. Osavaltio on saanut nimensä itsenäisyystaistelija, kenraali Juan Jacinto Laran mukaan.


title: Workshop

text: Workshop on vuonna 2006 perustettu berliiniläinen minimal technoon ja technoon keskittynyt levy-yhtiö. Workshopin artisteihin kuuluvat mm. Kassem Mosse, Lowtec ja Move D. Workshop julkaisee musiikkia harvakseltaan: yleensä kahden tai kolmen julkaisun vuositahtia.


title: Viking Palm

text: Bror Viking Palm (13. lokakuuta 1923 Bröby – 15. tammikuuta 2009 Täby) oli ruotsalainen vapaapainija ja olympiavoittaja.


title: Viking Palm

text: 87 kilogramman painoluokassa kilpaillut Palm voitti vapaapainissa olympiakultaa Helsingissä 1952. Melbournessa 1956 hän karsiutui kolmannella kierroksella ja Roomassa 1960 hän sijoittui neljänneksi. MM-kilpailuista Palm saavutti kaksi mitalia ja EM-kilpailuista yhden hopean.


title: Viking Palm

text: Palm kuoli Täbyssä 15. tammikuuta 2009, 85-vuotiaana.


title: Jalkapallon II divisioonan kausi 1972

text: Jalkapallon II divisioonan kausi 1972 oli Suomen jalkapallon toiseksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan Mestaruussarjaan kaudeksi 1973. Sijoille 2–4 sijoittuneet joukkueet nousivat uuteen valtakunnalliseen toiseksi korkeimpaan sarjatasoon I divisioonaan kaudeksi 1973. Lohkojen kaksi viimeistä putosi III divisioonaan, eli käytännössä kaksi sarjaporrasta kauemmas Mestaruussarjasta. II divisioonan joukkueet jakautuivat siis kaudelle 1973 kaikkiaan neljälle eri sarjatasolle.


title: Didier Pitre

text: Joseph George Didier "Cannonball" Pitre (1. syyskuuta 1883— 29. heinäkuuta 1934) oli kanadalainen ammattijääkiekkoilija. Hänen lisänimensä oli "Cannonball". Yhtenä Montreal Canadiensin ensimmäisistä pelaajista, Pitren kanadanranskalainen tausta vaikutti siihen, että hänen ketjukaverinsa saivat lempinimen "Flying Frenchmen", jonka antamiseen vaikutti hänen huomattava luistelunopeutensa. Canadiensin lisäksi Pitre ehti edustaa useita seuroja sellaisissa sarjoissa kuin International Professional Hockey League ja Pacific Coast Hockey Association. Mainiona maalintekijänä Pitre auttoi Canadiensia voittamaan sen ensimmäisen Stanley Cupin 1916.


title: Moskovan hippodromi

text: Moskovan hippodromi (, "Tsentralnyi Moskovski ippodrom") on Moskovassa sijaitseva hevosurheilukeskus. Vuonna 1834 toimintansa aloittaneella hippodromilla järjestetään muun muassa ravi-, laukka- ja ratsastuskilpailuja sekä erilaisia ratsastusnäytöksiä.


title: Moskovan hippodromi

text: Moskovan hippodromin nykyinen päärakennus valmistui vuonna 1894. Alueella sijaitsee lisäksi hevossiittola sekä tutkimuskeskus. Ravikilpailuja hippodromilla järjestetään ympärivuotisesti, laukkakilpailujen kausi kestää toukokuusta syyskuuhun. Moskovan hippodromi on yksi Euroopan vanhimmista hevourheilun kilparadoista ja vanhin ravikilpailuja järjestävä rata.


title: Tallinnan ravirata

text: Tallinnan ravirata () sijaitsee Põhja-Tallinnan kaupunginosassa Tallinnan keskustan itäpuolella. Se aloitti toimintansa vuonna 1923.


title: Tallinnan ravirata

text: Radalla järjestetään ravikilpailuja ympärivuotisesti joka toinen lauantai. Merkittävin tapahtuma on elo-syyskuun vaihteessa kilpailtava Viron Derby.


title: Huima

text: Huima tarkoittaa:


title: Krieaun ravirata

text: Krieaun ravirata () sijaitsee Wienissä Leopoldstadtin kaupunginosassa. Se on aloittanut toimintansa vuonna 1878 ja on Moskovan hippodromin jälkeen Euroopan toiseksi vanhin ravirata.


title: Krieaun ravirata

text: Krieaun raviradan merkittävin vuosittainen suurkilpailu on Kreivi Kalman Hunyadyn muistoajo, joka on järjestetty vuodesta 1901 lähtien. Ravikilpailuiden lisäksi rata toimii konserttipaikkana. Viime vuosina siellä ovat esiintyneet muun muassa Robin Williams, Green Day ja Bon Jovi.


title: Chillonin linna

text: Chillonin linna on keskiaikainen kivilinna Sveitsissä, Genevenjärven itäpäässä, Veytaux'n kunnassa, Montreux'n eteläpuolella.


title: Chillonin linna

text: Linna on rakennettu pääosin 1200-luvulla, mutta saarella on ollut linnoitus jo roomalaisajalla. Chillonin linna on Sveitsin kuuluisimpia nähtävyyksiä; siellä käy vuosittain noin 300 000 matkailijaa.


title: Jalkapallon II divisioonan kausi 1971

text: Jalkapallon II divisioonan kausi 1971 oli Suomen jalkapallon toiseksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat pelasivat yhdessä Mestaruussarjan neljänneksi viimeisen joukkueen kanssa kaksinkertaisen karsintasarjan, jonka kaksi parasta selvisivät Mestaruussarjaan. Kolme viimeistä joukkuetta putosivat suoraan III divisioonaan.


title: Jalkapallon II divisioonan kausi 1971

text: Mestaruussarjaan nousivat Kuopion Pallotoverit ja Tampellan Palloilijat.


title: Allen M. Sumner -luokka

text: Allen M. Sumner -luokka oli toisessa maailmansodassa palvellut Yhdysvaltain laivaston 58 aluksen muodostama hävittäjäluokka. Lisäksi kaksitoista alusta valmistui nopeina miinalaivoina. Usein lyhyemmällä nimellä esiintyvään Sumner-luokan ominaisuudet olivat niiden kaksiputkiset 5"/38 cal -tykkitornit, kaksinkertainen peräsin, vahvempi ilmatorjunta-aseistus kuin edeltäneessa Fletcher-luokassa sekä muut edeltäneestä luokasta tehdyt parannukset. Luokan aluksia pidennettäessä keskilaivasta 4,3 metriä saatiin Gearing-luokka, jota valmistettiin suuria määriä.


title: Allen M. Sumner -luokka

text: Kuusikymmentäyhdeksän alusta tilattiin 7. elokuuta 1942 suunnitelmien pohjalta ja ne valmistettiin 1943-1945. Lisäksi yksi alus, "USS Sumner" tilattiin osana Gearing-luokkaa 14. kesäkuuta 1943. Niistä neljä tuhoutui toisen maailmansodan aikana ja yksi romutettiin korjauskelvottomana. Jäljelle jääneet alukset olivat palveluksessa aina 1970-luvulle saakka. Yhdysvaltain laivaston poistettua alukset palveluksestaan niistä myytiin 29 ympäri maailmaa oleviin laivastoihin, joissa ne palvelivat vielä useita vuosia. Kaksi aluksista on museoitu Etelä-Carolinassa ja Taiwanilla.


title: Allen M. Sumner -luokka

text: Luokan ensimmäisen aluksen köli laskettiin toukokuussa 1943 ja viimeinen laskettiin vesille huhtikuussa 1945. Luokan alukset pohjautuvat edeltäneeseen Fletcher-luokkaan, jota valmistettiin 1941-1944.


title: Lara

text: Lara voi tarkoittaa seuraavia:


title: Pohjanmaan Valokuvakeskus Lakeus

text: Pohjanmaan valokuvakeskus LAKEUS ry on yksi Suomen maakunnallisista valokuvakeskuksista, joka perustettiin Lapualle vuonna 1997. Sen galleria sijaitsee Kulttuurikeskus Vanhassa Paukussa Lapualla, osoitteessa Kauppakatu 23. Yhdistysmuotoisena toimivan valokuvakeskuksen toiminta-alueena ovat Etelä-Pohjanmaan, Keski-Pohjanmaan ja Pohjanmaan maakunnat.


title: Pohjanmaan Valokuvakeskus Lakeus

text: Pohjanmaan valokuvakeskuksen tarkoituksena on eri toimenpitein edistää ja tehdä tunnetuksi valokuvausta ja valokuvataidetta. Keskus järjestää muun muassa luentotilaisuuksia, näyttelyitä, valokuvakilpailuja ja alan kursseja sekä toimii läheisessä yhteistyössä alueensa muiden kulttuuritoimijoiden kanssa.


title: Pohjanmaan Valokuvakeskus Lakeus

text: Pohjanmaan valokuvakeskus järjestää vuosittain Lakeuden Laajakuva -festivaalin.


title: Pohjanmaan Valokuvakeskus Lakeus

text: Pohjanmaan valokuvakeskuksen puheenjohtajana toimii tällä hetkellä lapualainen Susanna Oversteyns.


title: Pohjanmaan Valokuvakeskus Lakeus

text: Valokuvakeskuksen kanssa samoissa Vanhan Paukun tiloissa toimii Pyhälahden valokuvaamomuseo. Sen kokoelma perustuu vuosina 1900–1980 Lapualla toimineen Pyhälahden Valokuvaamon esineistöön ja valokuvakokoelmiin. Näyttely muodostuu ateljeesta ja odotushuoneesta sekä valokuvaajan työhuoneesta ja pimiöstä.


title: Pohjanmaan Valokuvakeskus Lakeus

text: Pyhälahden valokuvaamomuseon kokoelmat sisältävät yli 100 000 luetteloitua negatiivia ja valokuvaa: henkilö- ja ryhmäkuvia, maisemakuvia, työkuvia ja otoksia tapahtumista. Harvinaisuuksia ovat muun muassa Lapuan liikettä käsittelevät kuvat.


title: Hoodoo (täsmennyssivu)

text: Hoodoo voi tarkoittaa seuraavia:


title: Akumal

text: Akumal on taajama Karibianmeren rannalla Meksikossa. Se sijaitsee noin 100 km Cancúnin kaupungista etelään Quintana Roon osavaltiossa, Playa del Carmenin ja Tulumin välissä. Hallinnollisesti se kuuluu Tulumin kuntaan. Akumal on Mayakieltä ja tarkoittaa "kilpikonnien elinpaikkaa". Alueella sijaitseekin tärkeä uhanalaisen Liemikilpikonnan lisääntymisalue. Merkittävä paikallinen maanomistaja ja yrittäjä Pablo Bush Romero perusti Akumalin kaupungin snorklausturismi keskukseksi, vuonna 1958.


title: Akumal

text: Vuonna 2010 Akumalissa oli 1 310 asukasta.


title: Vanha Paukku

text: Kulttuurikeskus Vanha Paukku on Lapualla sijaitseva kirjaston, museoiden, teatterin ja muiden kulttuuripalvelujen kokonaisuus. Se sijaitsee Lapuan patruunatehtaan entisissä, 1920-luvulta peräisin olevissa tehdasrakennuksissa Lapuan keskustassa.


title: Vanha Paukku

text: Vanhan Paukun tiloissa toimivat Lapuan kaupunginkirjasto sekä kansalais- ja musiikkiopisto. Kulttuurikeskus tarjoaa tilat myös Teatteri Lapualle ja elokuvateatteri Bio Marilynille. Keskuksessa sijaitsevat myös Lapuan taidemuseo, Patruunatehtaan museo, vanhaan pajarakennukseen tehty Pajakappeli, Patruunagalleria, Pohjanmaan Valokuvakeskus Lakeus ja Pyhälahden valokuvaamomuseo,


title: Vanha Paukku

text: Vanhan Paukun säännöllisiin tapahtumiin lukeutuvat Vanhan Paukun Festivaali, elokuun lopun Venetsialaiset sekä vuosittaiset Vanhan Paukun Filosofiapäivät. Valokuvakeskus järjestää kevättalvisin Lakeuden Laajakuva -nimistä valokuvatapahtumaa.


title: Lintuhäkkinen

text: Lintuhäkkinen ("Cribraria cancellata", synonyymi "Dictydium cancellatum") on pienikokoinen limasieni, joka kasvaa sekä havu- että lehtipuiden pitkälle lahonneessa puuaineksessa. Suomessa se on yleinen ainakin maan etelä- ja keskiosissa.


title: Lintuhäkkinen

text: Lintuhäkkisen 0,4–0,7 mm kokoiset itiöpesäkkeet (sporangiot) ovat navoilta litistyneen pallon muotoisia. Niiden pinnassa on pituuspiirien suuntaisia jänteitä, joita ohuet poikkipienat yhdistävät, mikä saa itiöpesäkkeet muistuttamaan vanhanaikaista lintuhäkkiä. Itiöpesäkkeet nousevat 1–3,5 mm korkean perän varassa yleensä tiheinä ryhminä punaruskealta hypotallukselta, joka on lintuhäkkisen tumman violetinruskean limakon kalvomainen jäte.


title: Lintuhäkkinen

text: Lintuhäkkisen itiöpöly on punaruskeaa, ja läpimitaltaan 5–7 μm kokoiset itiöt ovat kalpean punertavia ja pinnaltaan heikosti piikkisiä. Itiöiden pintaan saattaa olla liimautuneena häkkisten suvulle ominaisia peridiojyväsiä, jotka lintuhäkkisellä ovat purppuranruskeita ja läpimitaltaan 1–1,5 μm.


title: Levysilmät

text: Levysilmät (Ipnopidae) on auloppikaloihin kuuluva heimo. Heimon lajeja tavataan syvistä vesistä lämpimistä ja lauhkeista valtameristä.


title: Levysilmät

text: Levysilmien heimoon kuuluu 5 sukua ja 29 lajia. Aikaisemmin heimoon luettiin kuuluvaksi myös suku "Bathysauropsis", joka on isttemmin siirretty omaan heimoonsa Bathysauropsidae. Kooltaan heimon lajit ovat pienehköjä ja kasvavat noin 13–30 cm:n pituisiksi. Tyypillisiä piirteitä ovat pitkänomaienn ruumis ja litteä pää. Suu on suuri ja alaleuka työntyy yläleukaa pidemmälle. "Ipnops"-suvun lajeilla silmät ovat levymäiset ja mykiöttömät. Muiden sukujen lajien silmät ovat pienikokoiset. "Bathypterois"-suvun lajeilla haarautuneen pyrstöevän ja rinta- sekä vatsaevien ruodot ovat pidentyneet. Levysilmät käyttävät pyrstöevänsä ja rintaeviensä pidentyneitä ruotoja pohjalla liikkumiseen. Väriltään levysilmien heimon lajit ovat mustia, vaaleita tai valkoisia. Heimon kalat ovat hermafrodiitteja.


title: Levysilmät

text: Levysilmälajeja tavataan Atlantista, Intian valtamerestä ja Tyynestämerestä. Ne elävät hyvin syvissä vesissä tyypillisesti noin 500–6 000 metrin syvyydessä. Niiden käyttäytyminen on huonosti tunnettua. Levysilmät ovat petokaloja, jotka saalistavat pieniä kaloja, äyriäisiä ja kalmareita.


title: Konstantin Trenjov

text: Konstantin Andrejevitš Trenjov (, 2. kesäkuuta 1876 Harkovan läänin Romašovon maatila – 19. toukokuuta 1945 Moskova) oli venäläinen neuvostokirjailija.


title: Konstantin Trenjov

text: Konstantin Trenjov syntyi talonpoikaisperheeseen. Hän valmistui Pietarin arkeologisesta instituutista ja hengellisestä akatemiasta vuonna 1903 sekä Taurian yliopiston maataloustiedekunnasta vuonna 1921. Hän työskenteli pitkään opettajana.


title: Konstantin Trenjov

text: Trenjovin kirjallinen toiminta alkoi vuonna 1898. Ennen Venäjän vallankumousta hän kirjoitti lähinnä maaseudun arkea kuvaavaa proosaa sekä joukon pieniä näytelmiä. Kirjailijan ensimmäinen kertomuskokoelma ilmestyi vuonna 1915.


title: Konstantin Trenjov

text: Vallankumouksen jälkeen Trenjov omistautui näytelmäkirjallisuudelle. Hänen tragediansa "Pugatšovštšina" (1924) oli ensimmäinen Moskovan taiteellisessa teatterissa esitetty neuvostonäytelmä. Kirjailijan tunnetuin teos on Venäjän kansalaissodan aikaan sijoittuva propagandistinen näytelmä "Ljubov Jarovaja" (1926), jolla oli suuri vaikutus neuvostoliittolaisen näyttämötaiteen kehitykseen. Se sai Stalin-palkinnon vuonna 1941.


title: James Kirchick

text: James Kirchick (s. 1983) on yhdysvaltalainen toimittaja, ulkomaankirjeenvaihtaja ja kolumnisti. Hän opiskeli Yalen yliopistossa ja kirjoitti sinä aikana opiskelijalehti Yale Daily Newsiin. Hän toimii myös järjestössä Foundation for Defense of Democracies Washingtonissa ja sitä ennen hän kirjoitti radiokanavalle Radio Free Europe/Radio Liberty.


title: James Kirchick

text: Kirchick The New Republicissa yli kolme vuotta alanaan kotimaan politiikka, tiedustelu ja Yhdysvaltojen ulkomaan politiikka. Hän kirjoittaa edelleen lehteen, mutta on kirjoittanut sen lisäksi muun muassa lehtiin The Weekly Standard, The American Interest, The Virginia Quarterly Review, The Columbia Journalism Review, Prospect, Commentary ja World Affairs Journal. Lisäksi hän kirjoittaa lehtiin The Washington Post, The Wall Street Journal, Los Angeles Times, ja Haaretz.


title: James Kirchick

text: Kirchick on ollut toimittajana lehdissä The New York Sun, New York Daily News ja The Hill ja kolumnistina lehdissä New York Daily News ja Washington Examiner.


title: James Kirchick

text: Kirchick on säännöllisesti kirja-arvostelijana ja katsausten kirjoittajana muun muassa lehdille Azure, Commentary, Claremont Review of Books, Policy Review ja World Affairs. Hän kirjoittaa myös Yhdysvaltojen suurimpaan homojulkaisuun Advocate.. Hän on saanut työstään palkinnot National Lesbian and Gay Journalists Association Excellence in Student Journalism Award ja the Journalist of the Year Award.


title: James Kirchick

text: Yhdysvalloissa synty kohu Kirchickin vuonna 2008 kirjoittamasta jutusta joka käsitteli tiedotteita, jotka oli julkaistu Texasin kongressiedustajan ja republikaanien presidenttiehdokkaan Ron Paulin nimissä. Jutun mukaan tiedotteissa oli rasistisia ja homoseksuaalisuuden vastaista aineistoa. Juttu nousi julkisuuteen 2012 presidentinvaalien yhteydessä. Televisioasema Fox19 väitti myöhemmin että Ron Paul ei ollut kirjoittanut niitä, vaikka ne oli julkaistu hänen nimissään, ja hän on ottanut niistä moraalisen vastuun. Tiedotteiden kirjoittajaksi Fox19 on maininnut joukon freelancetoimittajia. Raportin mukaan Kirchick ei ollut vastannut asiaa koskeviin tiedusteluihin. Huffington Postin Sam Stein mainitsi kuitenkin että eräässä vanhassa haastattelussa Ron Paulin myöntäneen kirjoittaneensa tuolloin osan tiedotteista.


title: James Kirchick

text: Erik Wemple kirjoitti The Washington Postin artikkelin, jossa oli Kirchickin vastaus Fox19:lle, jossa Kirchick vihjaisi että Fox19:n artikkelin kirjoittaja Ben Swann oli väärässä nimetessään "Special Edition on Racial Terrorism" -jutun kirjoittajan. Kirchick linkitti artikkeliin uutiskirjeen kopion, jossa kirjoittajaksi oli merkitty Ron Paul.


title: James Kirchick

text: Kirchick esitti vastalauseensa Venäjän homofobisena pitämälleen homolainsäädännölle verkon kautta järjestetyssä Russia Todayn paneelikeskustelussa 21. elokuuta 2013 sen jälkeen kun tietovuotaja Bradley Manning oli saanut tuomionsa. Hänen vastalauseensa ehti kestää kaksi minuuttia, ennen kuin yhteys katkaistiin.


title: Modulaarinen aritmetiikka

text: Modulaarinen aritmetiikka (lyhyemmin modulaariaritmetiikka, joskus myös "kellotauluaritmetiikka"), on kokonaislukuja käsittelevä matemaattisen lukuteorian haara, jossa luvut korvataan niillä jakojäännöksillä (oikeastaan residyillä), jotka saadaan jaettaessa luku tietyllä vakiolla, "moduluksella". Täten luvut ikään "kiertävät kehää" määrävälein, saavuttaessaan tämä vakion.


title: Modulaarinen aritmetiikka

text:
Nykyaikaisen lähestymistavan modulaariselle aritmetiikalle kehitti Carl Friedrich Gauss teoksessaan "Disquisitiones Arithmeticae", joka julkaistiin vuonna 1801.
Tutun esimerkin modulaarisen aritmetiikan käyttöyhteydestä muodostavat kelloajat. Kun käytetään 12 tunnin kelloaikajärjestelmää, johon tavalliset kellotaulut yhä perustuvat, kuusi tuntia kello 9:n jälkeen kello on 3. Tavallisessa yhteenlaskussa tosin saataisiin tulokseksi 9 + 6 = 15, mutta kello 12:n jälkeen kelloajat alkavat uudestaan alusta, sillä vuorokausi on jaettu kahteen 12 tunnin jaksoon. Näin ollen tunnit noudattavat modulaarista aritmetiikkaa "modulo" 12. Nykyisin useimmissa maissa käytetään kuitenkin virallisesti 24 tunnin järjestelmää, jossa kelloajat alkavat uudestaan alusta vasta klo 24:n jälkeen. Jos kello on nyt 12, se on 3 tunnin kuluttua 15, mutta 21 tunnin kuluttua 9 seuraavana päivänä. Tällöin on siis kyseessä modulaarinen aritmetiikka "modulo" 24.


title: Modulaarinen aritmetiikka

text: Modulaarista aritmetiikkaa voidaan käsitellä matemaattisesti ottamalla käyttöön kokonaislukujen kongruenssirelaatio, joka on yhteensopiva kokonaislukujen renkaan laskutoimitusten: yhteen-, vähennys- ja kertolaskun kanssa. Jos valitaan jokin positiivinen kokonaisluku "n", kahden kokonaisluvun "a" ja "b" sanotaan olevan "kongruentteja "modulo n", mikä merkitään:


title: Modulaarinen aritmetiikka

text: jos niiden erotus on jaollinen "n":llä.


title: Modulaarinen aritmetiikka

text: Esimerkiksi


title: Modulaarinen aritmetiikka

text: koska 38 − 14 = 24, joka on jaollinen 12:lla.


title: Modulaarinen aritmetiikka

text: Sama pätee negatiivisille kokonaisluvuille:


title: Modulaarinen aritmetiikka

text: Luku "n" on kongruenssirelaation "modulus".


title: Modulaarinen aritmetiikka

text: Jos sekä "a" että "b" ovat positiivisia, ne ovat kongruentteja modulo "n", jos ja vain jos niiden jakojäännökset "n":llä jaettaessa ovat samat. Niinpä esimerkiksi


title: Modulaarinen aritmetiikka

text: koska lukujen 38 ja 14 jakojäännös 12:lla jaettaessa on sama, 2.


title: Modulaarinen aritmetiikka

text: Merkintätavasta on huomattava, että koska samassa yhteydessä saatetaan käyttää useita kongruenssirelaatioita, joilla on eri modulus, merkinnässä on mukana myös modulus. Vaikka merkintätapa näin ollen viittaa siihen, että kyseessä olisi kolmipaikkainen relaatio, kongruenssi annetun moduluksen suhteen on kaksipaikkainen on binäärirelaatio.


title: Modulaarinen aritmetiikka

text: Kongruenssirelaation yhteensopivuus peruslaskutoimitusten kanssa merkitsee sitä, että se noudattaa seuraavia lakeja:


title: Modulaarinen aritmetiikka

text: Jos


title: Modulaarinen aritmetiikka

text: ja


title: Modulaarinen aritmetiikka

text: niin:Nämä lait pätisivät siinäkin tapauksessa, että teoria laajennettaisiin käsittämään kaikki reaaliluvut, toisin sanoen vaikka luvut formula_11 eivät kaikki olisikaan kokonaislukuja, mutta kongruenssi määriteltäisiin reaaliluvuille muutoin samaan tapaan kuin edellä. Seuraava ominaisuus pätee kuitenkin vain, jos ne kaikki ovat kokonaislukuja:Modulaarisen aritmetiikan käsite liittyy läheisesti jakoyhtälöön ja siinä esiintyvään jakojäännökseen. Jakojäännöksen määrittämistä nimitetäänkin joskus "modulo-operaatioksi", ja joskus näkee käytettävän sellaistakin merkintää kuin . Erona jakoyhtälöön verrattuna on kongruenssin käsite, jolle käytetään merkintää "≡" yhtäläisyysmerkin "=" asemesta. Lukujen kongruenssi on ekvivalenssirelaatio, johon liittyviä ekvivalenssiluokkia sanotaan jäännösluokiksi. Kunkin jäännösluokan edustajaksi valitaan tavallisesti sen pienin ei-negatiivinen luku, esimerkiksi . Tätä sanotaan myös residyksi. Tästä seuraa, että vaikka on oikein merkitä , ja , on väärin merkitä (missä "=" esiintyy "≡" -merkin sijasta).


title: Modulaarinen aritmetiikka

text:
Jokainen positiivinen kokonaisluku kuuluu kongruenssirelaatiossa siihen jäännösluokkaan, jonka edustajana on sen jakojäännös moduluksella jaettaessa. Tällöin siis residy on sama kuin jakojäännös. Negatiivisten kokonaislukujen tapauksessa asia on kuitenkin toisin, koska jakojäännös tavalliseen tapaan laskettuna on tällöin negatiivinen. Niinpä esimerkiksi luvun -17 jakojäännös 12:lla jaettaessa on -5 (sillä ),
mutta kongruenssirelaatiossa luvut -17 ja -5 kuuluvat ekvivalenssiluokkaan, jota edustamaan valitaan luku 7. Tämä on siis luvun -17 residy 12:lla jaettaessa.


title: Modulaarinen aritmetiikka

text:
Tietokoneiden ohjelmointikielissä jakojäännösoperaatiolel käytetään yleensä merkintää "%" (esimerkiksi
C:ssä, Javassa, Perlissä ja Pythonissa) tai "mod"
(esimerkiksi Pascalissa, BASICissa, SQL;ssä ja Haskellissa), poikkeuksena muun muassa Excel. Nämä antavat tulokseksi jakojäännöksen sillä tavoin, että esimerkiksi C++:ssa tulos on negatiivinen, jos ensimmäinen argumentti (jaettava) on negatiivinen, ja Pythonissa, jos toinen argumentti (jakaja) on negatiivinen. Joissakin ohjelmointikielissä, esimerkiksi Rubyssa, on lisäksi erikseen funktio "modulo", joka palauttaa residyn jakojäännöksen sijasta.


title: Modulaarinen aritmetiikka

text: Sulkumerkit jätetään joskus merkinnästä pois, esimerkiksi tai , tai ne merkitään moduluksen ympärille, esimerkiksi or . Sellaistakin merkintää kuin näkee joskus käytettävän, mutta se ei ole yksiselitteinen, ellei sen merkitys ilmene asiayhteydestä.


title: Modulaarinen aritmetiikka

text:
Laskutoimitus, jolla jakojäännös (residy) muodostetaan, voidaan esittää käyttämällä lattiafunktiota. Jos "b" ≡ "a" (mod "n"), missä "n" > 0, niin kun jakojäännös "b" on laskettu
missä formula_14 on suurin kokonaisluku, joka on pienempi tai yhtä suuri kuin formula_15, niin


title: Modulaarinen aritmetiikka

text: Jos sen sijaan on muodostettava "b", joka on välillä "−n" ≤ "b" < 0, on


title: Modulaarinen aritmetiikka

text: Jokaista jäännösluokkaa modulo "n" edustamaan voitaisiin valita mikä tahansa siihen kuuluva luku, vaikka yleensä sitä edustamaan valitaan pienin siihen kuuluva ei-negatiivinen luku. On huomattava, että mitkä tahansa kaksi lukua, jotka eivät kuulu samaan jäännösluokkaan, eivät myöskään ole kongruentteja modulo "n". Lisäksi jokainen kokonaisluku kuuluu yhteen ja vain yhteen jäännösluokkaan modulo "n".


title: Modulaarinen aritmetiikka

text: Kokonaislukujen joukkoa {0, 1, 2, ..., "n" - 1} sanotaan pienimmäksi jäännösluokkasysteemiksi modulo n. Mitä tahansa "n" kokonaisluvun joukko, jossa mitkään kaksi eri lukua eivät ole keskenään kongruentteja modulo "n", sanotaan täydelliseksi jäännösluokkasysteemiksi modulo n.


title: Modulaarinen aritmetiikka

text: On selvää, että pienin jäännösluokkasysteemi on täydellinen jäännösluokkasysteemi ja että täydellinen jäännösluokkasysteemi on joukko, johon kuuluu yksi edustaja kustakin jäännösluokasta modulo "n". Pienin jäännösluokkasysteemi modulo 4 on {0, 1, 2, 3}. Muita täydellisiä jäännösluokkasysteemejä modulo 4 ovat esimerkiksi:Sitä vastoin esimerkiksi seuraavat joukot "eivät" ole täydellisiä jäännösluokkasysteemejä modulo 4:


title: Modulaarinen aritmetiikka

text:
Jokainen kokonaislukujen φ("n") joukko, missä φ("n") tarkoittaa Eulerin φ-funktiota ja missä nämä luvut ovat
suhteellisia alkulukuja "n":n kanssa ja joista mitkään kaksi eivät ole kongruentteja modulo "n", on redusoitu jäännösluokkasysteemi modulo n.. Edellä mainittu esimerkki, {5,15}, on redusoitu jäännösluokkasysteemi modulo 4.


title: Modulaarinen aritmetiikka

text:
Kongruenssi modulo n on ekvivalenssirelaatio, ja ekvivalenssiluokkaa, johon kokonaisluku "a" kuuluu, merkitään
formula_18. Siihen kuuluvat luvut formula_19.
Tätä joukkoa, johon kuuluvat "a":n kanssa kongruentit luvut modulo "n", sanotaan a:n kongruenssiluokaksi tai jäännösluokaksi modulo "n". Jos modulus "n" tunnetaan asiayhteydestä, sille voidaan käyttää myös merkintää formula_20.


title: Modulaarinen aritmetiikka

text: Jäännösluokkien joukkoa modulo "n" sanotaan kokonaisluvuiksi modulo n, ja sille käytetään merkintää formula_21, formula_22 tai joskus myös formula_23. Merkintää formula_23 ei kuitenkaan suositella, koska se saattaa sekaantua n-adisten lukujen joukkoon. Jäännösluokkien joukko määritellään seuraavasti.


title: Modulaarinen aritmetiikka

text: Kun "n" ≠ 0, joukolla formula_21 on "n" alkiota ja se voidaan esittää muodossa


title: Modulaarinen aritmetiikka

text: Kun "n" = 0, joukko formula_21 ei ole tyhjä, sitä vastoin sen on formula_29, sillä formula_30.


title: Modulaarinen aritmetiikka

text: Yhteen-, vähennys- ja kertolasku joukossa formula_21 voidaan määritellä seuraavasti:Edellä esitetystä seuraa, että tämä on hyvin määritelty.


title: Modulaarinen aritmetiikka

text:
Varustettuna näillä laskutoimituksilla formula_21 on kommutatiivinen rengas, jota kutstuaan jäännösluokkarenkaaksi. Esimerkiksi renkaalle formula_36, pätee
kuten 24-tuntisen kellon aritmetiikassa.


title: Modulaarinen aritmetiikka

text: Merkintää formula_21 käytetään, koska kyseessä on formula_29:n tekijärengas ideaalin formula_40 suhteen, jonka muodostavat kaikki "n":llä jaolliset kokonaisluvut, missä formula_41 on yksialkioinen joukko formula_42. Niinpä formula_21 on kunta, jos formula_40 on maksimaalinen ideaali, toisin sanoen, jos formula_45 on alkuluku.


title: Modulaarinen aritmetiikka

text: Joukko-opin termein jäännösluokka formula_18 on "a":n sivuluokka tekijäryhmässä formula_21, joka on syklinen ryhmä.


title: Modulaarinen aritmetiikka

text: Joukolla formula_21 on monia huomattavia matemaattisia ominaisuuksia, joilla on perustava merkitys monilla matematiikan aloilla.


title: Modulaarinen aritmetiikka

text: Monissa yhteyksissä, esimerkiksi renkaan karakteristikaa käsiteltäessä, on sopivaa pitää jäännösluokkaryhmän erikoistapauksena myös tapausta "n" = 0 eli joukkoa formula_49. Kuten edellä jo todettiin, se on isomorfinen kokonaislukujen renkaan formula_29 kanssa.


title: Modulaarinen aritmetiikka

text: Kun "n" on alkuluku, kokonaislukujen joukko modulo "n" muodostaa samalla äärellisen kunnan.


title: Modulaarinen aritmetiikka

text: Modulaarista aritmetiikkaa sovelletaan lukuteoriassa, ryhmäteoriassa, rengasteoriassa, solmuteoriassa, abstraktissa algebrassa, tietokonealgebrassa, kryptografiassa, tietojenkäsittelytieteessä, kemiassa sekä jopa kuvataiteissa ja musiikissa.


title: Modulaarinen aritmetiikka

text: Se on yksi lukuteorian peruspilareista, joka liittyy lähesti tämän matematiikan haaran kaikkiin kysymyksiin, ja se tarjoaa hyviä esimerkkejä ryhmä- ja rengasteorian sekä abstraktin algebran käsitteistä.


title: Modulaarinen aritmetiikka

text: Moniin eri yhteyksissä käytettäviin numerotunnisteisiin kuuluu tarkistemerkki, joka yleensä määräytyy tunnisteen muiden numeroiden perusteella modulaarisen aritmetiikan keinoin. Esimerkiksi kansainvälisessä pankkitilin numerossa (IBAN käytetään modulaarista aritmetiikkaa modulo 97 pankkitilin numeroa syötettäessä mahdollisesti tehtävien virheiden paljastamiseen. Samaan tapaan suomalaisessa henkilötunnuksessa viimeinen numero on tarkistemerkki modulo 31.


title: Modulaarinen aritmetiikka

text: Kemikaalien CAS-numeron viimeinen numero on niin ikään tarkistemerkki. Se lasketaan kertomalla tunnisteen kummankin osan viimeinen numero 1:llä, toiseksi viimeinen 2:lla ja niin edelleen ja ottamalla näin saatujen lukujen summasta jakojäännös modulo 10.


title: Modulaarinen aritmetiikka

text: Tietokonealgebrassa modulaarista aritmetiikkaa käytetään usein rajoitettaessa kokonaislukukerrointen suuruutta laskutoimitusten välivaiheissa. Kaikki tunnetut tehokkaat algoritmit polynomien jakamiseksi tekijöihin perustuvat modulaariseen aritmetiikkaan. Siihen perustuvat myös tehokkaimmat menetelmät polynomien suurimman yhteisen tekijän löytämiseksi sekä monet lineaarialgebran ja Gröbnerin baasin algoritmit kokonais- ja rationaaliluvuille.


title: Modulaarinen aritmetiikka

text: Tietojenkäsittelytieteessä modulaarista aritmetiikka sovelletaan usein biteittäisessä laskutoimituksissa ja muissa toimituksissa, joissa käytetään kiinteän levyisiä, syklisiä tietorakenteita. Jakojäännösoperaatio sellaisena kuin se on valmiina monissa ohjelmointikielissä ja laskimissa on tässä yhteydessä usein käytetty modulaarisen aritmetiikan sovellus. Esimerkiksi XOR on kahden bitin summa modulo 2.


title: Modulaarinen aritmetiikka

text:
Musiikin teoriassa aritmetiikka modulo 12 liittyy läheisesti 12 sävelen tasavireiseen järjestelmään, jossa eri oktaavien vastaavilla sävelillä on samat nimet ja enharmoniset sävelet samastetaan (toisin sanoen oktaavin päässä toisistaan olevat sävelet, joiden taajuuksien suhde
on 1:2 tai 2:1 käsitetään ekvivalenteiksi eikä esimerkiksi cis:n ja des:n välille tehdä eroa.)


title: Modulaarinen aritmetiikka

text: Käsin suoritettujen laskutoimitusten tulosten tarkistamiseen voidaan helposti käyttää yhdeksänkoetta. Se perustuu modulaariseen aritmetiikkaan modulo 9 ja erityisesti siihen, että 10 ≡ 1 (mod 9).


title: Modulaarinen aritmetiikka

text: Aritmetiikkaan modulo 7 perustuvat menetelmät, joilla voidaan laskea, miksi viikonpäiväksi jokin päivämäärä sattuu. Periaatteessa asia voidaan selvittää laskemalla, kuinka monta vuorokautta silloin on kulunut jostakin valitusta alkupäivästä, jota vastaava viikonpäivä tunnetaan, ja ottamalla tästä lukumäärästä jakojäännös 7:llä jaettaessa. Käytännöllisempiä menetelmiä tarjoavat kuitenkin Zellerin sääntö ja doomsday-sääntö, mutta nekin perustuvat modulaariseen aritmetiikkaan modulo 7.


title: Modulaarinen aritmetiikka

text: Modulaarisella aritmetiikalla on sovelluksia oikeustieteessä, taloustieteessä, peliteoriassa ja muilla yhteiskuntatieteiden aloilla, varsinkin sovelluksissa, joissa resurssien kohdentaminen on keskeinen kysymys.


title: Hyperkalsemia

text:
Hyperkalsemia tarkoittaa elimistön veren kohonnutta kalsium (Ca2+) pitoisuutta.
(Normaali: 9–10,5 mg/dL tai 2,2–2,6 mmol/L).


title: Hyperkalsemia

text: Lievissä tapauksissa yleisin syy on lisäkilpirauhasten liikatoiminta eli primäärinen hyperparatyreoosi. Myös kasvainten paraneoplastiset syyt voivat aiheuttaa hyperkalsemiaa. D-vitamiinimyrkytys on myös yksi syy. Aikuisilla D-vitamiiniannoksen tulee tyypillisesti olla yli 1000 mikrogrammaa useiden viikkojen ajan, että myrkytys syntyy. Syynä voi olla myös herkistyminen D-vitamiinille kuten sarkoidoosissa. Muita syitä ovat myeloomat, leukemiat ja lymfoomat. Myös hypokortisolismi, akromegalia, hypertyreoosi, feokromosytooma ja milk-alkali-oireyhtymä. Viimeksi mainittu johtuu suurista suun kautta nautituista kalsium- tai bikarbonaattipitoisuuksista.


title: Hyperkalsemia

text: Neuropsykiatrisia oireita ovat väsymys, lihasheikkous, voimattomuus, depressio, sekavuus. Muita oireita ovat mm. ruuansulatuskanavan oireet, munuaisoireet ja sydänperäiset mm. QT-ajan lyheneminen ja rytmihäiriöt.


title: Hyperkalsemia

text: Ensimmäinen hoito on dehydraation korjaus eli nesteytys. D-vitamiinimyrkytyksessä ja sarkoidoosissa annetaan kortikosteroideja. Vakavissa tapauksissa tarvitaan dialyysia. Primäärisessa hyperparatyreoosissa on edelleenkin ainut parantava hoitomuoto adenooman poisto joko kirurgisesti tai lisäkilpirauhasen angiografian yhteydessä tehdyllä adenoomaan kohdistuvalla alkoholi-injektiolla.


title: Jack Palmer

text: Jack Palmer (1900–1976) oli yhdysvaltalainen pianisti ja säveltäjä. Hänet tunnetaan parhaiten Spencer Williamsin kanssa yhteistyössä sävelletyistä jazzstandardeista ”Everybody Loves My Baby ja ”I’ve Found a New Baby”.


title: Jack Palmer

text: Palmer syntyi Nashvillessa, Tennesseen osavaltiossa. Hän työskenteli New Yorkin Tin Pan Alleylla ja sävelsi kappaleita useiden eri yhteistyökumppaneiden kanssa. Hänen Cab Callowayn kanssa tekemistään elokuvakappaleista ”Jumpin’ Jive” (1939) ja ”Boog It” (1940) tuli hittejä.


title: Moira Orfei

text: Moira Orfei (syntyjään "Miranda Orfei", 21. joulukuuta 1931 Codroipo – 15. marraskuuta 2015 Brescia) oli italialainen elokuvanäyttelijä ja sirkustaiteilija.


title: Moira Orfei

text: Tunnettuun sirkusperheeseen syntynyt Orfei esiintyi italialaisten viihde-elokuvien kohtalokkaana vamppina 1960-luvun alusta lähtien. Hän näytteli myös muutamia vakavampia rooleja muun muassa Sergio Corbuccin, Pietro Germin ja Dino Risin elokuvissa. Orfei jatkoi sirkusuraansa 2000-luvulle saakka.


title: Immunosuppressiivinen lääke

text: Immunosupressiivinen lääke tai hylkimisenestolääke on lääke, joka hillitsee immuunijärjestelmän toimintaa. Tällaisia ovat muun muassa kortikosteroidit, kalsineuriinin estäjät kuten siklosporiini, takrolimuusi ja voklosporiini sekä antiproliferatiiviset lääkkeet. Lisäksi immuunijärjestelmää hillitsevät esimerkiksi biologiset reumalääkkeet (muun muassa TNF-alfan estäjät).


title: Vasta-aihe

text: Vasta-aihe eli kontraindikaatio tarkoittaa lääketieteessä jotakin sairautta tai tilaa, joka estää jonkin hoidon tai tutkimuksen käytön.


title: Nitroprussidi

text: Nitroprussidi eli natriumnitroprussidi (Na[Fe(CN)NO]) on suonensisäisesti annettava verenpainelääke hypertensiivisen kriisin hoitoon. Se laajentaa sekä valtimoita että laskimoita. Valo hajottaa nitroprussidia, mikä vaikeuttaa sen käyttöä. Natriumnitroprussidin käyttö saattaa aiheuttaa syanidimyrkytyksen.


title: Leonora Ruffo

text: Leonora (Eleonora) Ruffo (13. tammikuuta 1936 Rooma – 27. toukokuuta 2007 Rooma) oli italialainen elokuvanäyttelijä.


title: Leonora Ruffo

text: Kaunis ja herkkä Leonora Ruffo aloitti näyttelijänuransa Francesco De Robertisin elokuvassa "Gli amanti di Ravello" (”Ravellon rakastavaiset”) vuonna 1951. Hänen merkittävin roolinsa oli Federico Fellinin elokuvassa "Vetelehtijät" (1953). Myöhemmin Ruffo esiintyi lähinnä seikkailuelokuvissa ja televisiossa. Hänen elokuvauransa päättyi 1960-luvun lopussa.


title: Ari Haasio

text: Ari Haasio (s. 23. tammikuuta 1965) on suomalainen tietokirjailija ja Seinäjoen ammattikorkeakoulun kirjastoalan yliopettaja. Hän on kirjoittanut lukuisia teoksia kirjastoalasta, dekkareista, tiedonhausta, tietoverkoista ja sosiaalisesta mediasta. Haasio on koulutukseltaan filosofian tohtori. Hänen väitöskirjansa käsitteli sosiaalisesti vetäytyneiden henkilöiden tiedonhankintaa. Väitöskirjassaan Haasio on esitellyt disnormatiivisen ja normatiivisen informaation käsitteet, joiden avulla kuvataan informaation suhdetta tiedontarpeen ja tiedontarvitsijan arvoihin, normeihin ja lainsäädäntöön.


title: Ari Haasio

text: Haasio on toimittanut lukuisia teoksia, kirjoittanut toistakymmentä tieteellistä artikkelia sekä sanomalehti- ja aikakauslehtiartikkeleita muun muassa Kirjastolehteen, Kalevaan, Ilkkaan ja Lapuan Sanomiin. Haasio toimi Kirjastolehden päätoimittajana vuosina 1998–2000.


title: Pariisista Papukaijannokkaan

text: Pariisista Papukaijannokkaan. Suomenkieliset ulkomaiden paikannimet ja niiden vieraskieliset vastineet on Kotimaisten kielten keskuksen julkaisema paikannimiopas, jonka tekijät ovat maantieteilijä, filosofian lisensiaatti Kerkko Hakulinen ja erikoistutkija, filosofian tohtori Sirkka Paikkala. Teoksen taustalla on muun muassa Hakulisen aiemmin laatimien nimioppaiden aineiston lisäksi myös aikakauslehti Terrassa vuonna 1969 julkaistu luettelo. Paikannimiä on kaikkiaan 2 500.


title: Pariisista Papukaijannokkaan

text: Teoksessa on ajantasaiset eksonyymien eli vakiintuneiden suomenkielisten nimien kirjoitusohjeet sekä oikeinkirjoitushistoriaa. Pääosa teoksesta muodostuu paikannimistä. Ne ovat kahtena luettelona taulukkomuodossa. Ensimmäisessä luettelossa on kullekin nimelle on ensin paikan suomenkielinen nimi, sitten paikan laji ja sijainti, ja oma paikallinen nimi sekä englanninkielinen nimi. Yksi sarake sisältää lisätietoja, esimerkiksi nimen jollakin paikan kannalta merkittävällä kielellä. Toinen taulukko-osa sisältää ensin endonyymit eli paikalliset nimet ja englanninkieliset nimet ja niiden jälkeen on nimen kieli, paikan laji ja sijainti sekä suomenkielinen nimi.


title: Pariisista Papukaijannokkaan

text: Teokseen ei ole sisällytetty sellaisia paikannimiä, joiden suomenkielinen muoto poikkeaa vain loppuosastaan (kuten -saari, -järvi).


title: Pariisista Papukaijannokkaan

text: Teoksesta julkaistiin syyskuussa 2018 verkkoversio nimellä "Eksonyymit". Verkkopalvelun sisältö vastaa kirjan sisältöä. Lokakuun alussa 2018 sanaluettelossa oli 2 208 eksonyymiä.


title: Supraventrikulaarinen takykardia

text: Supraventrikulaarinen takykardia (SVT) tarkoittaa nopealyöntisyyskohtausta. Sen synnyttävä rakenne sijaitsee sydämen eteisissä, eteis-kammiosolmukkeessa tai eteis-kammiorajassa.


title: Supraventrikulaarinen takykardia

text: Yleisin syy on kiertoaktivaatio esimerkiksi sydämen eteissä. Toinen mekanismi voi olla lisääntynyt automaatio sydämessä ennen kammiota. 1–3 ihmisestä tuhannesta on ylimääräinen oikorata eteisen ja kammion välillä eli Wolff–Parkinson–Whiten eli WPW-oireyhtymä. Diagnoosi tehdään EKG:llä.


title: Supraventrikulaarinen takykardia

text: Oireena on nopea syke sydämessä; yleisemmin 140–220 lyöntiä minuutissa. Tähän voi liittyä heikotusta tai huimausta.


title: Supraventrikulaarinen takykardia

text:
Usein auttaa vagussimulaatio eli esimerkiksi kasvojen pesu kylmällä vedellä. Myös kylmä suihku, veden juominen tai asettuminen selin makuulle voi lakkauttaa kohtauksen. Mikäli kohtaus ei mene itsestään ohi edellä mainittujen keinojen avulla, saatetaan tarvitaan lääkkeitä, kuten adenosiiniä, ja on suositeltavaa hankkiutua lääkärin vastaanotolle. Vaikeimmissa tapauksissa (oireita/kohtauksia ilmenee usein, ne kestävät reilusti yli 5 minuuttia joka kerta jne.) voidaan tarvita sähköistä rytminsiirtoa.
SVT voidaan hoitaa myös ablaatiossa, tässä operaatiossa potilas on hereillä koko ajan, potilaan sydämeen mennään reisivaltimon kautta ja ns. noitahermo paikallistetaan ja poltetaan poikki. Toimenpide on kivuton.


title: Masashi Oguro

text: Masashi Oguro (s. 4. toukokuuta 1980 Toyonaka, Japani) on japanilainen jalkapalloilija. Pelipaikaltaan Oguro on hyökkääjä ja hän on uransa aikana pelannut niin Gamba Osakan (111 ottelua, 48 maalia), Consadole Sapporon (4 ottelua), Grenoble Foot 38:n (19 ottelua, 6 maalia), Torino FC:n (10 ottelua), Tokyo Verdyn (53 ottelua, 23 maalia), Yokohama FC:n (16 ottelua, 12 maalia), FC Tokyon (22 ottelua, 7 maalia), Yokohama F. Marinosin (53 ottelua, 12 maalia) kuin myös Hangzhou Greentown FC:n riveissä. Gamba Osakan riveissä hän oli voittamassa J. Leaguen mestaruutta vuonna 2004 ja hänet valittiin liigan all stars-miehistöön vuonna 2005. Japanin jalkapallomaajoukkueessa Oguro pelasi vuosien 2005–2008 aikana kaikkiaan 22 ottelua, joissa teki viisi maalia. Hän oli mukana Japanin joukkueessa vuoden 2006 MM-kisoissa, joissa hän pääsi vaihtopelaajana kentälle Japanin kaikissa kolmessa ottelussa, tosin niistä kahdessa vasta aivan ottelun lopulla.


title: Takayuki Suzuki

text: Takayuki Suzuki (s. 5. kesäkuuta 1976 Hitachi Japani) on japanilainen jalkapalloilija. Pelipaikaltaan Suzuki on hyökkääjä ja hän on uransa aikana pelannut niin Kashima Antlersin (87 ottelua, 17 maalia), Centro de Futebol Zico Sociedade Esportivan (26 ottelua, 7 maalia), JEF United Ichiharan (7 ottelua), Kawasaki Frontalen (11 ottelua), KRC Genkin (19 ottelua), K. Beringen-Heusden-Zolderin (30 ottelua, 5 maalia), Red Star Belgraden (6 ottelua), Yokohama F. Marinosin (3 ottelua), Portland Timbersin (77 ottelua, 4 maalia) kuten myös Mito HollyHockin 48 ottelua, 8 maalia) riveissä. Japanin jalkapallomaajoukkueessa Suzuki pelasi vuosien 2001-2005 aikana kaikkiaan 55 ottelua, joissa teki 11 maalia. Hän oli mukana myös Japanin joukkueessa vuoden 2002 MM-kisoissa.


title: Luisella Boni

text: Luisella Boni (oikealta nimeltään "Luisa Angela Bozzo", 24. heinäkuuta 1935 Como) on italialainen näyttelijä.


title: Luisella Boni

text: Luisella Boni oli yksi 1950-luvun alun uusista lupaavista näyttelijöistä. Hän tuli tunnetuksi roolistaan Howard Hawksin suurelokuvassa "Faaraoitten maa" ("Land of the Pharaohs", 1955). Boni näytteli 1950–1960-lukujen vaihteen viihde-elokuvissa toisinaan taiteilijanimellä "Brigitte Corey" sekä työskenteli teatterissa ja televisiossa, jossa hänen uransa jatkui 2000-luvulle saakka. Hän oli naimisissa ohjaaja-käsikirjoittaja Daniele D’Anzan kanssa.


title: Petr Kment

text: Petr Kment (20. elokuuta 1942 Praha, Tšekkoslovakia – 22. elokuuta 2013 Praha, Tšekki) oli tšekkoslovakialainen kreikkalais-roomalaisen tyylin painija, olympiamitalisti ja Euroopan mestari.


title: Petr Kment

text: Raskaimmissa painoluokissa kilpaillut Kment voitti kreikkalais-roomalaisessa painissa olympiapronssia Méxicossa 1968. Tokiossa 1964 hän oli neljäs ja Münchenissä 1972 hän karsiutui kolmannella kierroksella. MM-kilpailuista Kment saavutti viisi mitalia ja EM-kilpailuista kolme mitalia, joista yhden kultaisen.


title: Petr Kment

text: Kment kuoli 22. elokuuta 2013, 71-vuotiaana.


title: Jos mä oon oikee

text: ”Jos mä oon oikee” on Sannin kappale, joka julkaistiin hänen toisena singlenä 18. kesäkuuta 2013. Sanoituksiltaan kappale kertoo siitä kun jokaisella on tarvetta tulla kohdatuksi.


title: Jos mä oon oikee

text: Kappaleelle tehty musiikkivideo julkaistiin 4. heinäkuuta 2013. Videolla Sannin näyttelemä roolihahmo viettää rakkaudentäyteisiä hetkiä vaalean miehen seurassa. Video kuvattiin Helsingissä.


title: Jos mä oon oikee

text: ”Jos mä oon oikee” ei ole saavuttanut debyyttisinglen kaltaista suosiota, Latauslistalla se saavutti 19. sijan. Radiolistalla kappale saavutti korkeimman sijoituksensa, 19, vasta kesäkuussa 2014.


title: HNK Rijeka

text: Hrvatski Nogometni Klub Rijeka on jalkapalloseura Rijekan kaupungista. Seura on perustettu 1946. Rijeka pelaa Kroatian korkeimmalla sarjatasolla 1. HNL:ssä. Seura on voittanut Kroatian cupin vuosina 2005, 2006 ja 2014 sekä Jugoslavian cupin 1978 ja 1979. Kroatian Super cupin joukkue voitti vuonna 2014.


title: HNK Rijeka

text: Seura perustettiin heinäkuussa 1946 nimellä NK Kvarner. Nykyinen nimi otettiin käyttöön 1954.


title: FK Kukësi

text: Futboll Klub Kukësi on jalkapalloseura Kukësin kaupungista. Kukësi pelaa Albanian korkeimmalla sarjatasolla Kategoria superioressa.


title: FC Astra Giurgiu

text: Fotbal Club Astra Giurgiu on jalkapalloseura Giurgiun kaupungista. Seura on perustettu vuonna 1934. Giurgiu pelaa Romanian korkeimmalla sarjatasolla Liga I:ssä. Seura tunnettiin aikaisemmin nimellä Astra Ploiești, kunnes se vaihdettiin nykyiseen nimeen 2012. Seura ei ole koskaan voittanut Liga I:stä tai Romanian cupia.


title: Suzuki (täsmennyssivu)

text: Suzuki voi tarkoittaa seuraavia:


title: Kakkosen kausi 1996

text: Kakkosen kausi 1996 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Kolme viimeistä joukkuetta putosivat suoraan Kolmoseen.


title: Kakkosen kausi 1996

text: Ykköseen nousivat Pallokerho-35, Varkauden Työväen Palloilijat, Närpes Kraft ja Kemin Pallotoverit.


title: It’s a Beautiful Day (Michael Bublén kappale)

text: It's a Beautiful Day on kanadalaisartisti Michael Bublén kappale, joka julkaistiin hänen kahdeksannen, To Be Loved-studioalbumin ensimmäisenä singlenä. Kappale julkaistiin iTunesissä 25. helmikuuta 2013. Kappale sijoittui Britannian singlelistalla kymmenennelle sijalle ja Federation of the Italian Music Industry myönsi sille kultalevyn. Kappale pääsi viiden parhaan joukkoon Belgiassa, Suomessa, ja Japanissa.


text:
German CD single
7" vinyl
It's A Beautiful Day EP
Digital download


title: Windows Media Video

text: Windows Media Video (WMV) on videonpakkaustiedostomuoto, joka tukee muutamia Microsoftin kehittämiä kaupallisia koodekkeja. Alkuperäinen videoformaatti WMV suunniteltiin alun perin Internetin streaming-sovelluksiin kilpailijaksi RealVideolle. Muut formaatit, kuten WMV Screen ja WMV Image, palvelevat erikoistunutta sisiältöä. Society of Motion Picture and Television Engineers (SMPTE) -säätiön antaman standardisoinnin ansiosta WMV 9 on omaksuttu myös fyysisiin formaatteihin, kuten HD DVD ja Blu-ray.


title: Luettelo Antiguan ja Barbudan lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Antigua ja Barbudassa.


title: Jalkapallon II divisioonan kausi 1970

text: Jalkapallon II divisioonan kausi 1970 oli Suomen jalkapallon toiseksi korkeimman sarjatason kausi. Kausi pelattiin kolmena lohkona kaksinkertaisena sarjana. Sarjasta nousi neljä joukkuetta Mestaruussarjaan, koska Mestaruussarjan joukkuemäärää kasvatettiin kahdestatoista neljääntoista kaudeksi 1971. Lohkovoittajat nousivat suoraan ja lohkojen toiselle sijalle sijoittuneet pelasivat keskenään yksinkertaisen noususarjan, jonka voittaja nousi Mestaruussarjaan. Sijalle 11 ja sitä huonommin sijoittuneet putosivat suoraan III divisioonaan.


title: Jalkapallon II divisioonan kausi 1970

text: Suoraan Mestaruussarjaan nousivat Mikkelin Pallo-Kissat, Tampereen Pallo-Veikot ja Vaasan Palloseura sekä karsintojen kautta Oulun Työväen Palloilijat.


title: Jalkapallon II divisioonan kausi 1970

text: PaPe ja LaPS pelasivat uusinnan säilymisestä II divisioonassa, jonka Pape voitti 5–1.


title: Jalkapallon II divisioonan kausi 1970

text: TuTo ja PPT pelasivat uusinnan toisesta sijasta, jonka TuTo voitti jatkoajan jälkeen 1–0.


title: Jalkapallon II divisioonan kausi 1970

text: KPS ja JIlves pelasivat uusinnan säilymisestä II divisioonassa, jonka KPS voitti jatkoajan jälkeen 1–0.


title: Aberdarenherttu

text: Aberdarenherttu ("Cisticola aberdare") on herttujen heimoon kuuluva varpuslintu.


title: Aberdarenherttu

text: Aberdareherttua tavataan Kenian keskiosissa. Sen levinneisyysalue on hyvin pieni, ja sen kanta on nopeasti pienenemässä elinympäristöjen tuhoutumisen vuoksi. Aberdarenherttu on luokiteltu vaarantuneeksi. Se on kuitenkin yhä paikallisesti yleinen suotuisissa elinympäristöissä.


title: Aberdarenherttu

text: Aberdarenherttu elää ylänköjen kosteilla ruohikkoalueilla. Sen elinympäristöt sijaitsevat 2 300 metrin yläpuolella.


title: Raaka keikka (albumi)

text: Raaka keikka on rap-artisti Eino Antiwäkin ja tuottaja Keemohin 11. lokakuuta 2012 julkaistu yhteislevy. Albumin kappaleista "Suomen ryöstetyin", "Hämeentie Massacre" ja "Einon muistelmat" on julkaistu musiikkivideot.


title: Syysloma

text: Syysloma (ent. "perunannostoloma") on koulujen ja päiväkotien loma syyslukukauden aikana. Syysloma ajoittuu yleensä lokakuun loppupuolelle (viikkoihin 42–43). Syysloman kesto vaihtelee paikkakunnasta ja koulusta riippuen kahdesta päivästä kokonaiseen viikkoon.


title: Syysloma

text: Perunannostoloma otettiin käyttöön suomalaisissa maaseutukunnissa 1940-luvulla ja yleensä se pidettiin syyskuun lopussa tai lokakuussa. Syyslomaksi se muuttui kun siirryttiin viisipäiväiseen työviikkoon 1970-luvulla.


title: Raakkujaherttu

text: Raakkujaherttu ("Cisticola natalensis") on herttujen heimoon kuuluva varpuslintu.


title: Raakkujaherttu

text: Raakkujaherttua tavataan isossa osassa Saharan eteläpuolista Afrikkaa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.


title: Savanniherttu

text: Savanniherttu ("Cisticola ruficeps") on herttujen heimoon kuuluva varpuslintu.


title: Savanniherttu

text: Savanniherttua tavataan Itä- ja Keski-Afrikassa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.


title: Valittajaherttu

text: Valittajaherttu ("Cisticola guinea") on herttujen heimoon kuuluva varpuslintu. Sitä pidetään joissain lähteissä samana lajina savannihertun.


title: Joululoma

text: Joululoma on peruskoululaisten ja opiskelijoiden loma, jota vietetään joulun aikoihin. Suomen peruskouluissa ja lukioissa joululoman pituudeksi on säädetty vähintään kymmenen päivää.


title: Joululoma

text: Lukukaudella 2017–2018 joululoman alkamispäivä on useimmissa kouluissa 23. joulukuuta. Kevätlukukausi alkaa heti uudenvuoden jälkeen 2. tammikuuta tai loppiaisen jälkeen 8. tammikuuta.


title: Pikkuherttu

text: Pikkuherttu ("Cisticola nana") on herttujen heimoon kuuluva varpuslintu.


title: Pikkuherttu

text: Pikkuherttua tavataan Etiopiassa, Keniassa, Somaliassa, Etelä-Sudanissa, Sudanissa ja Tansaniassa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.


title: Latvusherttu

text: Latvusherttu ("Cisticola brachypterus") on herttujen heimoon kuuluva varpuslintu.


title: Latvusherttu

text: Latvusherttua tavataan laajalla alueella Afrikan länsi-, keski- ja itäosissa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.


title: Hermann Stieve

text: Hermann Stieve () oli Berliinin yliopiston johtava anatomian tutkija 1930-luvulta 1950-luvulle. Hänen erikoisalansa oli lisääntymisanatomia. Hän teki tutkimuksia esimerkiksi stressin ja psykologisen trauman vaikutuksesta naisen kuukautiskiertoon.


title: Hermann Stieve

text: Stieven maine on asetettu huonoon valoon sen vuoksi, että hän sai tutkimusmateriaalia natsi-Saksassa teloitettujen natsien vastustajien ruumiista. Erityisesti häntä kiinnostivat lisääntymisikäisten ja raskaana olevien naisten ruumiit. Hänen on epäilty vaikuttaneen kuolemantuomioiden täytäntöönpanoon. Vuonna 2009 julkaistu Andreas Winkelmannin ja Udo Schagenin tutkimus kuitenkin kiistää tämän ja korostaa, ettei Stieve ollut murhaaja eikä intomielinen natsi. Natsien sotarikoksia selviteltäessä Stieveä ei lopulta tuomittu mistään, ja hän sai jatkaa työtään itäberliiniläisen Humboldtin yliopiston lääketieteellisen tiedekunnan dekaanina.


title: Valokuvakeskus Peri

text: Valokuvakeskus Peri ry on yksi Suomen alueellisista valokuvakeskuksista, jonka tavoitteena on edistää valokuvakulttuuria Varsinais-Suomen maakunnassa.


title: Valokuvakeskus Peri

text: Syksyllä 1987 joukko turkulaisia kuvaajia perusti Peri 8 -valokuvagallerian Rauhankadulle. Tunnettujen valokuvaajien näyttelyiden lisäksi gallerian haluttiin avaavan väyliä uusille kyvyille. Valokuvakeskukseksi Peri laajeni 1990 muutettuaan Vanhalle Suurtorille Turun kulttuurikeskuksen yhteyteen.


title: Valokuvakeskus Peri

text: Tänään Peri toimii kaikille avoimena kotimaisen ja kansainvälisen valokuvan kohtauspaikkana Wäinö Aaltosen museon tiloissa Itäisellä Rantakadulla. Peri järjestää näyttelyjä, seminaareja ja muita yleisötilaisuuksia. Toimintamuotoihin kuuluu myös julkaisuja, taiteilijaresidenssitoimintaa sekä valokuvausprojekteja ja muita yhteishankkeita kotimaisten ja kansainvälisten kumppanien kanssa. Lisäksi Peri ylläpitää valokuva-aiheista kirjastoa.


title: Valokuvakeskus Peri

text: Perin vuodesta 2004 ylläpitämä taiteilijavaihto-ohjelma toimii pysyvänä yhteistyöhankkeena Pohjoisen valokuvakeskuksen, Valokuvataiteilijoiden liiton ja Suomen Ranskan suurlähetystön pysyvä yhteistyöhanke. Ranskalaisia partnereita projektissa ovat Piece of Cake, Pole Image Haute Normandie ja Ranskan kulttuurikeskus. Ohjelma tarjoaa vuosittain yhdelle suomalaiselle valokuvataiteilijalle mahdollisuuden kuukauden pituiseen residenssijaksoon Normandian Rouenissa ja vastaavan jakson ranskalaiselle valokuvaajalle vuorovuosin Oulussa, Turussa tai Helsingissä.


title: Valokuvakeskus Peri

text: Valokuvakeskus Perin päärahoittajina ovat Valtion valokuvataidetoimikunta, Turun kaupunki ja Varsinais-Suomen taidetoimikunta.


title: Trinity (ydinkoe)

text: Trinity (suomeksi "Kolminaisuus") oli peitenimi Yhdysvaltain tekemälle maailman ensimmäiselle ydinkokeelle. Koealue oli New Mexicon osavaltion Alamogordon lähellä. Aikalaukaisumekanismi räjäytti Nagasaki-tyypin ydinlatauksen "Härvelin" 16. heinäkuuta 1945 kello 5:30.


title: Trinity (ydinkoe)

text: Plutoniumlataus oli sijoitettu 30 metriä korkean terästornin huippuun. Räjähdyksen voima vastasi 21 miljoonaa kiloa TNT-räjähdysainetta. Ydinkoe aiheutti sokaisevan valoilmiön, tulipallon, paineaallon ja maanjäristyksen. Kukaan ei kuollut tai vammautunut koeräjäytyksen takia. Räjähdys haihdutti melkein koko koetornin ja kaivoi maahan kraatterin. Lasittunutta kiveä löytyi kraatterista kokeen jälkeen. Kokeen paineaalto tuntui 100 km päässä ja valo näkyi yli 200 km päähän. Radioaktiivista laskeumaa mitattiin räjähdyspaikasta koilliseen. Eräässä 50 km päässä olevassa paikassa karjalle tuli beetasäteilyn aiheuttamia polttamia.


title: Trinity (ydinkoe)

text: Kokeessa räjäytettiin Fat Man -tyyppinen Mark 3 -fissiopommi. Sen räjähtävänä materiaalina oli plutoniumia. Siitä oli tehty ontto pallo. Vielä sen sisäpuolella on minimaalisen pieni (n. 1-2 cm) "deflektori", eli säteilyheijastin. Sen materiaalina on beryllium ja polonium. Pallon ympärillä olevat räjähdysainekiilat puristivat plutoniumin kriittiseen kokoon. Niinpä ketjureaktio alkoi ja pommi räjähti. Koepommin lempinimi oli "Gadget" (suom. "Härveli").


title: Trinity (ydinkoe)

text: Kriittisen massan saavuttavaa pommin rakennetta kehiteltiin matemaattisten kaavojen, mutta myös mallintamisen avulla. Thomas ja Witts kutsuvat kirjassaan erästä mallinnuslaitetta "Giljotiini"ksi. Tuo laite sisälsi ympyrän muotoisen, onton ja subkriittisen kappaleen fissioituvaa materiaalia. Sen läpi pudotettiin toinen pala vastaavaa fissiiliä materiaalia. Pieneksi, sekunnin kymmenysosien hetkeksi, nämä saavuttivat tarvittavan kriittisyyden. Richard Feynman kuvaili tätä "Lohikäärmeen härnäämisenä" "(engl. Tickling the dragon's tail)".


title: Trinity (ydinkoe)

text: "Demon Core" -nimen saanut Fat Man -tyypin pommin räjähdeydin aiheutti kahden tiedemiehen menehtymisen säteilysairauteen erillisissä tapaturmissa. Nämä olivat historian ensimmäiset rauhan ajan ydinturmien vaatimat ihmisuhrit. Heidän lisäkseen radioaktiiviselle säteilylle altistui muita tutkijoita ja turvamiehiä. Pommiydin muuttui kahdesti vahingossa kriittiseksi. Tämä tapahtui ensin elokuun lopulla 1945 surmaten Harry K. Daghlianin ja uudelleen toukokuussa 1946, jolloin Louis A. Slotin menehtyi.


title: Trinity (ydinkoe)

text: Koeräjäytys tapahtui 16. heinäkuuta 1945 New Mexicossa Alamogordon lähellä Alue tunnettiin atomitutkimusprojektin puitteissa nimellä "Site S" sekä sen lähiseutu, paikallisesti kutsuttuna nimellä "Jordana Del Muerte".. Paikka on Jornada del Muerton aavikolla noin 75 km Alamogordosta pohjoiskoilliseen, 56 km Socorrosta kaakkoon, ja 160 km Albuquerquesta etelään, noin 200 km El Pasosta pohjoiseen. Lähellä on Oscuron kylä.


title: Trinity (ydinkoe)

text: Nimityksen "Trinity" (""kolminaisuus"") alkuperästä liikkuu eri käsityksiä. Erään tiedon mukaan se olisi valittu tarkoituksella huomiota herättämättömäksi, Trinity on yleinen nimi keskilännen paikoissa. Oppenheimerin mukaan "Trinity" tulee John Donnen runosta, jonka tämä kirjoitti juuri ennen kuolemaansa ja jossa mainitaan jumala. Tämä ei mainitse kolminaisuutta, mutta eräs toinen Donnen runo mainitsee. Oppenheimer piti John Donnen joistain runoista. Erään tv-dokumentin mukaan "Trinity" viittasi jollain tapaa Jean Tatlockiin, joka oli Oppenheimerin aiempi rakastettu.


title: Trinity (ydinkoe)

text: Joidenkin mukaan "Trinity" olisi viitannut intiaanien hylkäämään kaivokseen. Eräiden mukaan kolminaisuus olisi viitannut kolmeen tekeillä olleeseen atomipommiin.


title: Trinity (ydinkoe)

text: Koetta johtivat Manhattan-projektin johtajat, sekä Leslie Groves, joka oli armeijan taholta ja vastaten muun muassa rakennustoiminnasta, että tieteellinen johtaja J. Robert Oppenheimer. Mukana oli myös Grovesin lähin apuri, prikaatikenraali Thomas F. Farrell.


title: Trinity (ydinkoe)

text: Ennen varsinaista ydinkoketta armeija räjäytti kokeeksi 100 tonnia TNT:tä 6,1 metriä korkeassa terästornissa. Lisäksi mukana oli radioktiivista ainetta.


title: Trinity (ydinkoe)

text: Pommin lähelle sijoitetiin mittalaitteita sisältänyt paksu terässäiliö, "Jumbo". Se säilyi ehjänä räjähdyksessä.


title: Trinity (ydinkoe)

text:
Kokeen toteutus kärsi monista ongelmista, joista kenties vähäisin ei ollut alueella tuolloin vallinneet sääolosuhteet ukkosmyrskyn muodossa. Se uhkasi panna alkuun ketjureaktion ennenaikaisesti aiheuttamalla pommin elektronisiin virtapiireihin oikosulun. B-29 ilmatilan tarkkailukone jouduttiin vetämään pois tarkkailualueelta, jolloin ei saatu riittävää tietoa sokkiaallosta.
Ukkosta oli 14.-15. heinäkuuta.


title: Trinity (ydinkoe)

text: Tarkkailijat olivat suojassa 15,5 km päässä räjäytyspaikasta. Neljäksi määrätty laukaisu siirrettiin huonon sään takia myöhemmäksi. Sääolosuhteet uhkasivat laukaisua, sillä pelättin salaman sytyttävän pommin laukaisun sähköiset mekanismit ennenaikaisesti.


title: Trinity (ydinkoe)

text: Pommi räjäytettiin noin 30 metriä (100 jalkaa) korkean terästornin huipulla automaattisen ajastimen avulla. Kello oli tuolloin 05.29:45 paikallista aikaa.


title: Trinity (ydinkoe)

text:
Yhtäkkiä välähti aurinkoa kirkkaammin. 30 sekunnin kuluttua paineaalto iski. Kuului jylinää. Tulipallon koko oli noin 1,6 kilometriä (1 maili). Räjähdyksessä syntyi ennen näkemättömän voimakas valoilmiö sekä lämpöpulssi. Kuumuus haihdutti teräksisen tornin kokonaisuudessaan. Lisäksi syntyi 9 metriä leveä ja 1,5 m syvä kraatteri ja vihreää lasittunutta kiveä, trinitiittiä todettiin esiintyneen. Myös radioaktiivisuutta kehittyi. Räjähdyksen voimakkuus oli ennalta arvioituun nähden kaksinkertainen: se oli noin 21 kilotonnia.
Ikkunoita särkyi Amarillossa asti.


title: Trinity (ydinkoe)

text: Historiaan on jäänyt pommin silminnäkijöiden lausumia. J. R. Oppenheimerin sitaatti "Bhagavad-Gitasta" lienee tullut kaikkein tunnetuimmaksi tähän tapahtumaan liittyvänä kommenttina. Suomeksi se kuuluu näin: "Nyt minusta on tullut Kuolema, maailmojen tuhoaja". Sen sijaan kenraali Groves ennusti tästä räjähdyksestä näin: ""Sota on ohi. Yksi taikka kaksi tuollaista kapinetta — ja Japani on saanut tarpeekseen"."


title: Trinity (ydinkoe)

text:
Eräs tiedemies kuvaili tapahtumaa kokeen tekemisen jälkeen näin: ""Aurinko on sen rinnalla kuin pieni kynttilä"". Myös tätä ilmaisua on käytetty: "Tuhansia aurinkoja kirkkaampi". Pommin koeräjäytyksen järjestämisen merkittävin syy oli ollut epävarmuus laukaisukoneiston toiminnasta. Osa harjoituspommeista oli pudonnut räjähtämättä eli "suutareina". Imploosion eli imahduksen periaatteen toimimisesta käytännön tasolla, ei myöskään oltu täyttä varmuutta vielä saatu. Sen oletettiin toimivan kuitenkin noin 20 kT teholla.
Kun kenraali Leslie Groves saapui ydinkoepaikalle, hän kysyi "Siinäkö kaikki?".


title: Trinity (ydinkoe)

text: Radioaktiivinen laskeuma koealueen ulkopuoliskolla oli voimakkain Chupadera Mesassa noin 48 km päässä koealueesta. Siellä lehmät sairastuivat säteilysairauteen. Ne saivat polttamia beetasäteilystä ja menettivät karvoja joksikin aikaa. Armeija nouti sairastuneita elämiä maanviljelijöiltä tutkimuksia varten.


title: Trinity (ydinkoe)

text: Ydinkokeen jälkeen lähetettiin tekaistu uutinen alueellisille sanomalehdille, sekä muille uutisvälineille. Siinä kerrottiin täysin valheellisesti suuren ammusvarikon räjähtäneen.


title: Trinity (ydinkoe)

text: Myös aikaisemmin oli todettu Mark 2 -tyypin "Thin Man" olevan käyttökelvoton sotatoimiin. "Thin Man" oli plutonium-pohjainen tykkityyppinen ase. 9. elokuuta 1945 pudotettiin lentopommituksena samanlainen, "Gadget"'ia täydellisesti vastaava ase: "Fat Man" Nagasakiin Japaniin.


title: Trinity (ydinkoe)

text: Seuraava ydinkoe maailmassa oli Bikinin atollilla kesä-heinäkuussa 1946 tehty Operaatio Crossroads. Vuonna 1948 seurasi Operaatio Sandstone. Jo vuonna 1949 venäläiset suorittivat RDS-1:n eli Joe-1:n.


title: Trinity (ydinkoe)

text:
http://nuclearweaponarchive.org/Usa/Tests/Trinity.html (Viitattu 23.8. 2013)
http://www.history.com/topics/trinity-test (Viitattu 23.8. 2013)
http://www.cddc.vt.edu/host/atomic/trinity/trinity1.html (Viitattu 23.8. 2013)


title: Erskine (automerkki)

text: Erskine oli yhdysvaltalainen automerkki, jota valmisti Studebaker Corporation vuosina 1927–1930. Studebakerin toimitusjohtaja Albert Erskine (1871–1933) halusi kehittää keskiluokkaisen eurooppalaistyylisen automerkin. Tehdas ei halunnut valmistaa pienehköä autoa loistoauto Studebakerin nimisenä, joten automerkin nimeksi valittiin toimitusjohtajan sukunimi. Erskine oli kuusisylinterisen Studebakerin halvempi ja pienempi automerkki, 1920-luvun kanttiauto, kapea ja korkea.


title: Erskine (automerkki)

text: Erskine-auto esiteltiin ensi kerran Pariisissa 1927. Erskineä myytiin Euroopassa melko hyvin, mutta Yhdysvalloissa heikommin. Syy oli hinta, 1928 esitelty Ford A maksoi 525 dollaria, mutta Erskine 995 dollaria. Seuraavana vuonna 1929 esitelty Chevroletin 6-sylinterinen malli oli vielä pahempi kilpailija. Erskine esitteli 1930 suuremman automallin, mutta se ei myynyt hyvin, joten merkki lopetettiin.


title: Erskine (automerkki)

text: Erskinen seuraajaa Rocknea Studebakerin halpana automerkkinä valmistettiin vuosina 1932–1933.


title: Erskine (automerkki)

text: Erskineä toi Suomeen Korpivaara & Halla -yhtiö yhteensä 687 kappaletta, eli Suomen 1920-luvun automarkkinoilla Erskineä myytiin melko paljon.


title: Erskine (automerkki)

text: Mobilisti 3/2010, sivut 12-18


title: Need U (100%)

text: Need U (100%) on brittiläisen tanssimuusikon ja DJ:n Duke Dumontin kappale, jolla duetoi A*M*E. Kappale julkaistiin Britanniassa digitaalisesti ladattavana 31. maaliskuuta 2013 ja se pääsi Britannian singlelistan ensimmäiselle sijalle. Kappale on päässyt listoille myös Alankomaissa, Belgiassa ja Irlannissa, ja se pääsi ensimmäiselle sijalle Billboard Hot Dance Club Songs-listalla Yhdysvalloissa. Kappaleen sanoittivat A*M*E ja MNEK, sekä tuotti Duke Dumont.


title: Valokuvakeskus Nykyaika

text: Valokuvakeskus Nykyaika ry on Tampereella toimiva alueellinen valokuvakeskus, jonka tavoitteena on edistää valokuvakulttuuria alueellaan. Se on toiminut marraskuusta 2015 lähtien osoitteessa Kauppakatu 14. Galleriatila jakautuu kahteen kerrokseen ja tiloissa toimii myös kaikille avoin käsikirjasto. Tiloihin on maksuton sisäänpääsy.


title: Valokuvakeskus Nykyaika

text: Nykyaika on järjestänyt valokuvanäyttelyjä Tampereella vuodesta 1982. Näyttelyt vaihtuvat kuukausittain ja kirjaston sadat valokuvateokset laajentavat näyttelykokemusta. Kansainvälistä Backlight-valokuvatriennaalia on järjestetty vuodesta 1987. Näyttelytoiminnan ohella Nykyaika järjestää muita tapahtumia, seminaareja ja työpajoja sekä yleisöluentoja.


title: Valokuvakeskus Nykyaika

text: Keskus tuo esiin valokuvausta taiteellisen ilmaisun ja kuvallisen viestinnän muotona, edistää valokuvan vuorovaikutusta muiden taiteenalojen kanssa sekä yhdistää valokuvaajia ja yleisöjä. Mediakasvatuksessa Nykyaika on verkostoitunut alueensa taidemuseoiden ja gallerioiden kanssa.


title: Valokuvakeskus Nykyaika

text: Keskuksen päärahoittajia ovat Taiteen edistämiskeskus ja Tampereen kaupunki. Backlight-triennale on 2000-luvulla saanut rahoitusta myös EU:lta.


title: Valokuvakeskus Nykyaika

text: Joulukuussa 1982 Tampereelle perustettu Galleria Nykyaika kokosi yhteen nuoria kuvataiteilijoita, jotka halusivat uudistaa Tampereen taide-elämää. Aluksi toimintaa järjesti Työryhmä Arkitaide, johon kuuluivat muiden muassa Peter Bashmakov, Untamo Eerola, Anneli Kokko, Tuula Lehtinen, Timo Lehtinen, Petri Nuutinen, Mikko Pekari, Pirjo Pulkkinen, Helge Riskula sekä Stan ja Taina Shingler. Taloudellista tukea Nykyajan perustamiseen antoivat tamperelaiset valokuva-alan yrittäjät, kuten Matti J. Kaleva ja Matti Selänne.


title: Valokuvakeskus Nykyaika

text: Nykyaika toimi ensin Ratinan Suvantokadulla, sitten Kirjakahvila Innon yhteydessä Kauppakatu 10:ssä. Poikkitaiteellisuudesta Galleria Nykyaika siirtyi erikoistumaan valokuvaan, ja taustayhteisöksi perustettiin 1986 Arkitaideyhdistys ry, jonka nimi muutettiin vuonna 1997 Valokuvakeskus Nykyajaksi. Vuonna 1989 Nykyaika sai isommat toimintatilat vanhaan somistamoon Tampereen keskustan Pellavatehtaassa, josta 1992 siirryttiin purku-uhan alta Kehräsaareen yhdessä Pirkanmaan Elokuvakeskuksen kanssa. Nykyisiin toimitiloihinsa Finlaysonin tehdasalueen Taidehalli TR1:een Valokuvakeskus Nykyaika muutti vuonna 2005.


title: Valokuvakeskus Nykyaika

text: Nykyajan näyttelytoiminta on alusta alkaen ollut kansainvälistä vuonna 1987 aloitetun triennaalin myötä. Tamperelaisille on vuosikymmenten mittaan esitelty muiden muassa Brassaï, Robert Capa, Larry Clark, André Kertész, Tuija Lindström, Sally Mann, László Moholy-Nagy, Martin Munkácsi, Martin Parr, Thomas Ruff, Christer Strömholm ja Wim Wenders. Suomalaisia valokuvaajia Nykyajan näyttelyissä ovat olleet Stig Baumgartner, Martti Brandt, Stefan Bremer, Pekka Elomaa, Ari Hietala, Ismo Hölttö, Tiina Itkonen, Rita Jokiranta, Jan Kaila, Tanja Koponen, Ville Lenkkeri, Tuomo Manninen, Esko Männikkö, Erkka Nissinen, Pink Twins, Marja Pirilä, Seppo Renvall, Elina Saloranta, Pentti Sammallahti, Magnus Scharmanoff ja Juha Suonpää.


title: Paul Ramadier

text: Paul Ramadier (17. maaliskuuta 1888 La Rochelle – 14. lokakuuta 1961 Rodez) oli ranskalainen sosialistinen poliitikko, joka toimi Ranskan pääministerinä vuonna 1947.


title: Paul Ramadier

text: Ramadier valmistui lainopin tohtoriksi Pariisin yliopistosta ja työskenteli Pariisin vetoomustuomioistuimessa. Hänet valittiin 1919 Decazevillen pormestariksi ja vuosina 1928–1940 hän edusti Villefranche-de-Rouerguea Ranskan edustajainkamarissa. Hän oli 1936–1937 yleisten töiden ministeriön alivaltiosihteerinä Léon Blumin hallituksessa ja 1938–1940 työministerinä Camille Chautempsin ja Édouard Daladierin hallituksissa. Toisen maailmansodan aikana Ramadier tuki Ranskan vastarintaliikettä.


title: Paul Ramadier

text: Ranskan neljännen tasavallan perustuslaki astui voimaan vuonna 1946 ja Ramadierista tuli ensimmäinen sen aikana nimitetty pääministeri tammikuussa 1947. Hänen hallituksensa oli kokoonpanoltaan keskustavasemmistolainen. Hallitusta vaivasivat sodanjälkeinen elintarvikepula, työväestön levottomuudet, kysymys siirtomaavallan palauttamisesta Indokiinassa sekä varsinkin yhteistyövaikeudet kommunistien ja muiden hallituspuolueiden välillä. Viimeisin ongelma ratkaistiin toukokuussa 1947 siten, että PCF:n ministerit erotettiin hallituksesta. Ramadier erosi lopulta itse saman vuoden marraskuussa.


title: Paul Ramadier

text: Ramadier oli vielä valtiovarainministerinä Guy Mollet’n hallituksessa vuonna 1956.


title: Rockne

text: Rockne oli vuosina 1932–1933 valmistettu yhdysvaltalainen automerkki. Rockne-autoja valmisti Studebaker Corporation. Rockne oli Studebakerin halvempi ja pienempi automerkki, jonka edeltäjä oli 1927–1930 valmistettu Erskine. Rocknessa oli 6-sylinterinen moottori.


title: Rockne

text: Rockne maksoi yli 600 dollaria, eli se oli edeltäjäänsä Erskineä selvästi halvempi. Yhdysvaltain 1930-luvun alun lama oli kuitenkin vaikeaa aikaa autotehtaille ja 1932 esitelty Ford V8 oli runsaasti myyty kilpailija, halpa ja nopea, sekä Rocknea selvästi parempi auto. Rocknea valmistettiin helmikuusta 1932 pääsiäiseen 1933, jolloin emoyhtiö Studebaker joutui selvitystilaan. Yhtiö selvisi, mutta Rocknen valmistus loppui. Myymättä jääneet Rocknet vietiin osina Norjaan, jossa ne koottiin ja myytiin.


title: Arsen Mekokišvili

text: Arsen Mek'ok'išvili (, , 12. huhtikuuta 1912 Georgitsminda, Tbilisin kuvernementti, Venäjän keisarikunta – 9. maaliskuuta 1972 Moskova, Venäjän SFNT) oli Neuvostoliittoa edustanut vapaapainija, olympiavoittaja ja maailmanmestari.


title: Arsen Mekokišvili

text: Raskaimmissa painoluokissa kilpaillut Mek'ok'išvili voitti vapaapainissa olympiakultaa Helsingissä 1952 ja maailmanmestaruuden Tokiossa 1954.


title: Arsen Mekokišvili

text: Mek'ok'išvili kuoli Moskovassa 9. maaliskuuta 1972, 59-vuotiaana, auto-onnettomuudesta aiheutuneisiin vammoihin.


title: René Pleven

text: René Pleven (13. tai 15. huhtikuuta 1901 Rennes – 13. tammikuuta 1993 Pariisi) oli ranskalainen poliitikko, joka toimi Ranskan pääministerinä kahdesti vuosina 1950–1951 ja 1951–1952. Hänet muistetaan parhaiten niin sanotusta Plevenin suunnitelmasta, jonka tarkoituksena oli luoda Euroopan puolustusyhteisö -niminen ylikansallinen puolustusjärjestelmä Länsi-Euroopalle.


title: René Pleven

text: Pleven suoritti lakitieteellisen tutkinnon Pariisin yliopistossa ja työskenteli sen jälkeen teollisuuden parissa. Toisen maailmansodan aikana hän tuki Ranskan vastarintaliikettä ja toimi Charles de Gaullen johtamassa Vapaan Ranskan hallituksessa valtiovarain-, siirtomaa- ja ulkoasiainkomissaarina. Plevenistä tuli 1944 siirtomaaministeri ja Ranskan vapautumisen jälkeen seuraavana vuonna de Gaullen hallituksen valtiovarainministeri. Pleven toimi 1946–1953 "Union Démocratique et Socialiste de la Résistance" (UDSR, ”vastarinnan demokraattinen ja sosialistinen liitto”) -nimisen puolueen puheenjohtajana. Hän oli myös puolustusministerinä 1949–1950 sekä 1952–1954.


title: René Pleven

text: Pleven toimi kahdesti Ranskan pääministerinä, heinäkuusta 1950 helmikuuhun 1951 sekä uudelleen elokuusta 1951 tammikuuhun 1952. Ensimmäisen pääministerikautensa alussa heinäkuussa 1950 hän kutsui koolle Pariisiin kansainvälisen konferenssin laatimaan suunnitelmaa yhteiseurooppalaisesta armeijasta, joka yhdistäisi Länsi-Euroopan maiden ja Naton puolustusjärjestelmät. Kokouksen tuloksena syntyi niin sanottu Plevenin suunnitelma, jossa ehdotettiin Euroopan puolustusyhteisön perustamista. Suunnitelma ei toteutunut, koska Ranskan sosialistit, kommunistit ja gaullistit asettuivat vastustamaan sitä, eikä Ranska lopulta ratifioinut puolustusyhteisön perustamissopimusta. Pleven vaikutti myös Naton toiminnan käynnistämiseen ja ajoi Ranskan siirtomaasotaa Indokiinassa Yhdysvaltain tuella.


title: René Pleven

text: Pleven jätti USDR-puolueen vuonna 1958 ja asettui uudelleen tukemaan de Gaullea sekä viidennen tasavallan perustamista. Hän perusti seuraavana vuonna uuden puolueen. Pleven vastusti de Gaullen päätöstä vetää Ranska pois Naton yhteisestä päätöksenteosta vuonna 1966, mutta tuki myöhempiä gaullistihallituksia. Hän toimi vielä Ranskan oikeusministerinä 1969–1973.


title: Juovavaraani

text: Juovavaraani ("Varanus salvator") on suuri varaanilaji, joka elää eteläisessä Aasiassa. Juovavaraani on Aasian yleisin varaani. Juovavaraanit elävät vesistöjen lähellä.


title: Juovavaraani

text: Useimmat aikuiset yksilöt eivät yleensä ylitä 1,5-2 metrin pituutta mutta jotkin yksilöt voivat saavuttaa maksimissaan jopa 3 metrin pituuden. Juovavaraanin pituusennätys mitattiin olevan 321 senttimetriä. Yleensä aikuinen Juovavaraani painaa noin 19,5 kiloa. Joidenkin lajin yksilöiden on raportoitu saavuttavan 75-90 kilon painon, vaikka useimmat tällaiset kertomukset ovat vahvistamattomia ja voivat olla epäluotettavia. Juovavaraani on maailman toiseksi painavin lisko, painavin lisko maailmassa on Komodonvaraani.Juovavaraanit ovat lihansyöjiä. Niiden tiedetään syövän kalaa, sammakoita, jyrsijöitä, lintuja, rapuja ja käärmeitä. Niiden tiedetään syöneen myös kilpikonnia, nuoria krokotiileja ja krokotiilien munia. Kuten Komodonvaraani, Juovavaraanit syövät usein myös raatoja.


title: Painin Euroopan-mestaruuskilpailut 2014

text: Vuoden 2014 painin Euroopan-mestaruuskilpailut järjestettiin Vantaalla, Suomessa 1.–6. huhtikuuta. Kilpailujen ohjelmassa olivat kreikkalais-roomalainen paini, vapaapaini ja naispaini. Kisapaikkana toimi Tikkurilan jäähalli eli Trio Areena.


title: Painin Euroopan-mestaruuskilpailut 2014

text: Vantaa valittiin kisaisännäksi toukokuussa 2013. Sen kanssa isännyydestä kilpaili bulgarialainen Sofia. Vantaalla kilpailtiin ensimmäistä kertaa EM-tasolla kansainvälisen painiliiton mittavien sääntöuudistusten jälkeen. Vantaa toimi ensimmäisen kerran EM-järjestäjänä, Suomessa EM-kilpailut järjestettiin kahdeksannen kerran.


title: Painin Euroopan-mestaruuskilpailut 2014

text: Neljä ensimmäistä Suomen joukkueen painijaa julkaistiin helmikuussa 2014.


title: Räpsy & Dolly eli Pariisi odottaa

text: Räpsy & Dolly eli Pariisi odottaa on Matti Ijäksen ohjaama elokuva vuodelta 1990. Se oli Ijäksen toinen teatterielokuvaohjaus "Koomikon" (1983) jälkeen. Välillä hän oli tehnyt neljä kiitettyä televisioelokuvaa. Elokuvan toisena käsikirjoittajana Ijäksen ohella oli Arto Melleri, jolta myös idea on peräisin.


title: Räpsy & Dolly eli Pariisi odottaa

text: Elokuvan tarina alkaa kun Räpsy (Matti Pellonpää) vapautuu vankilasta. Hänen peräänsä ilmaantuu takaa-ajajia. Lohduttajiksi hän saa naisia, muun muassa entisen tanssijan Dollyn (Raija Paalanen).


title: Räpsy & Dolly eli Pariisi odottaa

text: Arto Melleri on kuvannut käsikirjoituksen tekoa siten, että hän ja Ijäs työstivät tekstiä vuorotellen: ”Minä teen seuraavan, otan siitä hänen juttunsa pois ja panen omani tilalle. Tätä sanotaan yhteistyöksi, versio version päälle.” Tekijöiden mukaan elokuva on tragikoominen blues.


title: Räpsy & Dolly eli Pariisi odottaa

text: Raija Paalanen näytteli aikanaan elokuvissa lapsirooleja mutta työskenteli sen jälkeen Hämeenlinnan kaupunginteatterissa. "Räpsy & Dolly" -elokuvan Dollyn rooli oli siten hänen ensimmäinen roolinsa pitkässä elokuvassa.


title: Räpsy & Dolly eli Pariisi odottaa

text: Aikalaisarvioissa nostettiin Ijäs esille hienojen tv-elokuvien tekijänä, ja jo silloin kiinnitettiin huomiota Ijäksen ja Aki Kaurismäen yhtäläisyyksiin, mutta esimerkiksi Helena Ylänen sanoi, että ”Kaurismäki on – – ihanteellinen yhteiskuntakriitikko ja runoilija. – – Ijäs on marginaali-ihmisistä kiinnostunut humoristi [– – jonka] omin ääni onkin komiikan reunan takaa irvistelevä irvokkuus, tahallinen tyylittömyys ja sen kautta tavoitettu sisäinen kauneus”.


title: Räpsy & Dolly eli Pariisi odottaa

text: Erään kriitikon arviossa elokuvaa luonnehditaan syrjäytyneitä ihmisiä kuvaavaksi näkemykselliseksi tragikomediaksi. "Helsingin Sanomien" kriitikko Leena Virtanenkin huomauttaa, että vuonna 2013 katsottuna elokuva muistuttaa hyvin paljon Kaurismäen tuotantoa, jonka "Tulitikkutehtaan tyttö" valmistui samana vuonna. ”Ehkä jotakin oli silloin ilmassa, tai ainakin juuri näiden herrojen välillä”, Virtanen pohtii. Pellonpää on kuitenkin hänen mukaansa Ijäksen elokuvassa eloisampi ja reagoivampi kuin Kaurismäen hahmot. Virtanen kiittää elokuvan huolellisia visioita ja hahmoja, vaikka tarina ei aina pidäkään katsojaa otteessaan.


title: Sovite (konetekniikka)

text:
Sovite tarkoittaa koneenosien muotojen kokonaisuutta, jonka avulla ne voidaan liittää yhteen tai paikoittaa toisiinsa nähden määrätyllä tavalla.
Laakeripesään painettu laakeri ja tiukkaan reikään painettu tappi ovat esimerkkejä sovitteista, joiden tavoitteena on kiinnittää osat toisiinsa. Osien välillä voidaan myös käyttää kohdistus- tai ohjaintappeja, joiden tehtävänä on ohjata kappaleet toisiinsa nähden oikeille paikoille. Tässä tarkoituksena on paikoittaa osat oikein toisiinsa nähden.


title: Sovite (konetekniikka)

text: Välykseksi kutsutaan ulkopuolisen elementin ja sisäpuolisen elementin mitan erotusta. Välys kertoo kuinka väljä tai tiukka sovite on. Mitä suurempi välys on sitä väljempi ja helpommin liikkuva sekä koottava sovite on kyseessä. Välys on positiivinen kun ulkopuolinen elementti on sisäpuolista suurempi. Jos sisäpuolinen elementti on ulkopuolista suurempi välys on negatiivinen. Negatiivista välystä voidaan myös kutsua ahdistukseksi.


title: Sovite (konetekniikka)

text: Toleranssiyhdistelmien perusteella sovitteet voidaan jakaa ahdistussovitteisiin, välisovitteisiin ja välyssovitteisiin. Ahdistussovitteessa välys on aina pienempi tai yhtä suuri kuin nolla. Välisovitteessa välys voi olla positiivinen tai negatiivinen. Välyssovitteessa välys on aina vähintään nolla. Tämän jaon perusteella ei kuitenkaan voida suoraan päätellä sovitteiden toimintaa käytännössä. Osien pinnankarheudet ja muotojen poikkeamat aiheuttavat sen että vaikka sovitteessa nimellisesti on välys osat voivat siltti tarttua toisiinsa tiukasti kiinni. Liukuvan sovitteen aikaansaaminen siis vaatii että välystä on riittävästi ei ainoastaan sitä että välystä on jonkin verran.


title: Sovite (konetekniikka)

text: Halutun toiminnan perusteella sovitteet voidaan jakaa liukusovitteisiin, sovitteisiin jotka pitävät osat paikoillaan ja sovitteisiin jotka kiinnitävät osat hyvin tiukasti toisiinsa. Liukusovitteet sallivat osien liukumisen toisiinsa nähden. Seuraava sovitteiden laji pitää osat paikoillaan mutta niiden tuottama kitka ei riitä voimien ja vääntömomenttien siirtoon ilman kiilaa tai muuta liikkeen estävää elementtiä. Kaikkein tiukimmat sovitteet mahdollistavat voimien ja vääntömomenttien siirron pelkän sovitteen tuottaman kitkan avulla.


title: Sovite (konetekniikka)

text: Tiukimpien sovitteiden purkaminen on hyvin vaikeaa tai mahdotonta ilman että osat vaurioituvat. Purkamista voidaan helpottaa tekemällä osiin kanavat joihin pumpataan öljyä suurella paineella. Paineöljy tunkeutu osien väliin ja painaa ne irti toisistaan. Tällöin osat voidaan liu'uttaa irti toisistaan.


title: Sovite (konetekniikka)

text: Sovitejärjestelmä voi pohjautua reikäkantaan tai akselikantaan. Reikäkantainen järjestelmä tarkoittaa että reiässä käytetään aina samaa toleranssiasemaa joka on useimmiten H. Sovitteen välys määrätään akselin toleranssiasemaa muuttamalla. Akselikantainen järjestelmä puolestaan tarkoittaa että akselin toleranssiasema pysyy aina samana ja erilaiset sovitteet saadaan aikaan reiän toleranssiasemaa muuttamalla. Käytännössä reikäkantaista järjestelmää noudatetaan hyvin usein koska reikien valmistamiseen käytetään yleensä poria ja kalvaimia joiden halkaisija määrittelee syntyvän reiän halkaisijan. Akseleiden tekemiseen puolestaan käytetään useimmiten sorveja ja hiomakoneita joissa halkaisijan säätö tapahtuu asetuksia muuttamalla eikä työkalua vaihtamalla. Tämän seurauksena reikäkantaa käytettäessä tarvitaan eri sovitteiden tekoon yleensä vähemmän eri työkaluja.


title: Treasure (Bruno Marsin kappale)

text: "Treasure" on amerikkalaisen laulaja-lauluntekijä Bruno Marsin kappale. Kappaleen sanoittivat Mars, Philip Lawrence, Ari Levine, ja Phredley Brown. Kappaleen tuottamisesta vastasivat kolme edellistä ihmistä The Smeezingtonsin jäseninä. Kappale julkaistiin 12. kesäkuuta 2013 hänen toisen studioalbumin, Unorthodox Jukeboxin kolmantena singlenä.


title: Treasure (Bruno Marsin kappale)

text:
German CD single
Remix EP


title: Humanistinen juutalaisuus

text: Humanistinen juutalaisuus on maallistunut juutalaisuuden suuntaus, joka on korvannut uskonnollisuuden humanismilla. Humanistisessa juutalaisuudessa korostetaan ihmisen tarpeita, empiriaa ja järkiperäisyyttä, ja siinä torjutaan yliluonnollinen. Juutalaista identiteettiä ja juutalaisen kansan säilymistä pidetään kuitenkin arvokkaana. Juutalaisia pidetään kansana, eikä ensisijaisesti uskonnollisena yhteisönä, johon kuulumisen edellytyksenä tulisi olla uskonnollisuus. Humanistijuutalaiset toivottavat juutalaisen kansan pariin tervetulleeksi jokaisen, joka haluaa jakaa juutalaisuuden kokemuksen. He pyrkivät omistautumaan koko ihmiskunnan kehittämiselle sopusoinnussa tieteellisen ja moniarvoisen ajan kanssa.


title: Humanistinen juutalaisuus

text: Humanististen juutalaisten mukaan juutalainen historia on ihmisten kertomus, jonka tarkoitus on ollut vahvistaa juutalaisen kansan uskoa. Liikkeen perustajan Sherwin Winen mukaan perinteinen käsitys juutalaisesta historiasta on väärä. Hänen mukaansa Abrahamia, Iisakia tai Jaakobia ei ole koskaan ollut olemassa, laajamittaista pakoa Egyptistä ei koskaan tapahtunut, eikä Mooses ollut Tooran kokoaja tai heprealaisten johtaja. Humanistijuutalaisten jumalanpalveluksissa ei käytetä sanaa "Jumala", ja kuoleman katsotaan olevan lopullinen. Myös perinteisille elämänkaareen liittyville juhlille ja juutalaisille juhlapyhille on annettu uusi humanistinen tulkinta.


title: Humanistinen juutalaisuus

text: Humanistisen juutalaisuuden perusti vuonna 1965 yhdysvaltalainen rabbi Sherwin Wine. Vuonna 1966 Detroitin Birmingham-temppeliin perustettiin humanistisen juutalaisuuden komitea, joka alkoi jaella jumalanpalvelus- ja opetusmateriaalia. Humanistisen juutalaisuuden seura perustettiin Detroitissa vuonna 1969. Enemmistö humanistijuutalaisista kuuluu Kanvainväliseen humanistisen ja maallisen juutalaisuuden liittoon ("International Federation for Secular & Humanistic Judaism").


title: Atlantis – Milon paluu

text: Atlantis: Milon paluu () on Disneyn piirroselokuva vuodelta 2003. Se on jatkoa vuonna 2001 ilmestyneelle piirroselokuvalle "Atlantis – kadonnut kaupunki" ja tuotettiin suoraan videolevitystä varten.


title: Atlantis – Milon paluu

text: Elokuvassa käytettiin eri näyttelijöitä kuin esiosassa.


title: Atlantis – Milon paluu

text: Atlantiksessa elävät Milo ja Kida ovat saaneet Atlantiksen jälleen kukoistamaan. Mutta kaikki muuttuu eräänä päivänä, kun Milon vanhat ystävät, mm. Preston Withmore, tri. Sweet, Audrey, Myyrä, Vincent, Packard ja Cookie saapuvat Atlantikseen kertomaan pinnalla tapahtuneista uusista uhkista: valtavasta merihirviö Krakenista, intiaania Chakashista ja Odinista ja Ragnarökista


title: Otto Lilius

text: Carl Otto Lilius (2. heinäkuuta 1902 Espoo – 1. helmikuuta 1979) oli suomalainen everstiluutnantti.


title: Otto Lilius

text: Liliuksen vanhemmat olivat diplomi-insinööri, Oy Industria Ab:n toimitusjohtaja Hugo Fredrik Einar Lilius (1876–1934) ja Hilda Engström (s. 1882). Lilius oli naimisissa vuodesta 1934 Gunvor Karin Selma Schaumanin (s. 1907) kanssa.


title: Otto Lilius

text: Ratsuväessä luutnanttina ja myöhemmin ratsumestarina palvellutta Liliusta rangaistiin 1930-luvulla varusmiehen sivaltamisesta ratsupiiskalla kasvoihin. Lilius oli myös kilparatsastaja ja hän osallistui muun muassa Suomen joukkueessa syksyllä 1929 Virossa pidettyihin kansainvälisiin ratsastuskilpailuihin.


title: Otto Lilius

text: Majuri Lilius toimi talvisodan aikana tammikuun 1940 lopulla lyhyen aikaa eversti Matti Laurilan JR 23:n III pataljoonan komentajana Taipaleella. Laurila siirrätti kuitenkin Liliuksen pois rykmentistään koska hän ei tullut toimeen alaistensa kanssa. Laurilan miesten tiedetään sanoneen Liliuksesta: "Kyllä me ryssästä selvitään, Liliuksesta ei".


title: Otto Lilius

text: Välirauhan tultua Lilius nimitettiin Vaasan sotilasläänin esikuntapäälliköksi Laurilan toimiessa samaan aikaan Etelä-Pohjanmaan Itäisen suojeluskuntapiirin komentajana.


title: Otto Lilius

text: Jatkosodan alkuvaiheissa Lilius toimi eversti Hannu Hannukselan komentaman 19. divisioonan esikuntapäällikkönä. Liliuksen kanssa huonoissa väleissä ollut Matti Laurila komensi nyt divisioonaan kuulunutta JR 16:ta. Hannukselan divisioona aloitti hyökkäyksen heinäkuussa 1941 kohti Sortavalaa. Laurilan rykmentti hyökkäsi 27. heinäkuuta 1941 Kumurissa linnoitetuissa puolustusasemissa olleita venäläisiä vastaan. Hyökkäys epäonnistui ja rykmentti kärsi suuret tappiot. Epäonnistumiseen vaikutti se että Laurila ei ollut saanut divisioonan esikunnasta tiedustelutietoja venäläisten asemista. Laurilan rykmentin tappiot 40 päivän hyökkäysvaiheen aikana olivat kaatuneina ja haavoittuneina arviolta 800 miestä, kolmasosa rykmentin vahvuudesta. Hannukselan kanssa konfliktiin joutunut Laurila siirrettiin elokuussa 1941 JR 22:n komentajaksi Paavo Talvelan VI Armeijakuntaan.